LG Perkenal Dua Projektor Minibeam Terbaru Model PH450U & PH150G

Selaku peneraju global projektor LED sejak tahun 2008, LG Electronics baru-baru ini telah memperkenalkan dua projektor mini terbaru keluarannya dengan kemunculan model termaju PH450U dan juga model PH150G yang menampilkan rekaan mudah alih ekstrem.

PH450U merupakan projektor jenis Ultra Short Throw (UST) yang berupaya menghasilkan pengalaman sinematik mudah alih yang mampu milik jika dibandingkan dengan projektor lain di dalam kelasnya. PH450U menyokong paparan imej yang jelas berukuran 80 inci HD (1280 x 720 piksel) pada jarak hanya 33cm dari layar, dan ini sememangnya sangat praktikal bagi pengguna yang memiliki ruang tontonan yang agak terhad.

PH450U yang boleh diletakkan dalam pelbagai cara ini juga secara tidak langsung membolehkan imej dipaparkan pada mana-mana permukaan rata termasuklah di atas meja, mahupun lantai. Selain itu, ia juga menyokong bateri boleh cas semula dengan ketahanan sekitar 2.5 jam dengan paparan LED 450 lumens yang menawarkan kontras sehingga 100,000:1.

PH150G juga turut ditampilkan dalam rekaan yang sangat kompak dan menarik iaitu separuh daripada saiz dimensi model PH450U yang berukuran 115 x 115 x 44.5mm dengan berat 450g. Kedua-dua projektor ini juga turut dilengkapi dengan teknologi LG Triple Wireless untuk memastikan pengalaman tontonan tanpa wayar untuk sambungan kuasa, audio dan juga video. Malah sokongan sambungan WiFi Screen Share dan juga Bluetooth turut memastikan kebebasan serta pakej mudah alih yang terbaik.

Buat masa ini LG MiniBeam PH450U akan mula diedarkan di Eropah dan Amerika Utara bermula September, manakala LG Minibeam PH150G pula disasarkan untuk pasaran Eropah, Amerika Utara dan juga Asia serta beberapa pasaran terpilih yang lain tidak lama lagi.


BlackBerry Dengan Kemaskini Terbaru Untuk Peranti Android-nya

Para pengguna BlackBerry Priv, DTEK50 dan DTEK60 akan menerima notifikasi pada peranti masing-masing di Google Play Store untuk dimuat turun tidak lama lagi.

Paparan antaramuka Productivity Tab telah diubah sepenuhnya dan kali ini lebih user friendly dan mudah untuk digunakan. Tambahan pula, fungsi terbaru Quick Triage (contoh Reply All dan Delete) serta Quick Action iaitu cara masuk ke kontak, telefon, mesej dan email dengan mudah.

Jika anda perlu mengemas kini secara manual:


OPPO A83 Diperkenalkan Dengan Paparan 5.7” Dan Kamera 13MP

OPPO baru-baru ini memperkenalkan sebuah lagi telefon pintar kelas pertengahan yang dinamakan OPPO A83. Telefon pintar ini dikuasakan dengan cip Octa-core 2.5Ghz bersama paparan 18:9 pada skrin bersaiz 5.7 inci beresolusi 1440 x 720p.

Berukuran 150.5 x 73.1 x 7.7mm dan seberat 143g, peranti ini turut dimuatkan dengan memori dalaman 4GB dan storan seluas 32GB. Selain itu, perkakasan dalaman juga didatangkan dengan bateri sebesar 3,090mAh yang dijana melalui sistem antaramuka Android 7.1 Nougat. Melengkapkan ciri-ciri A83, telefon ini juga menyediakan teknologi pengecaman wajah sepantas 0.18 saat.

OPPO A83 dijual pada harga CNY1,399 (sekitar RM872) dengan pilihan warna Champagne gold dan Black bermula 29 Disember depan di pasaran China buat masa ini.


LMRKTS Umum Paul Walker sebagai Pengerusi

NEW YORK, 11 Mei 2020 /PRNewswire/ — LMRKTS LLC (“LMRKTS”), penyedia pengoptimuman yang terkemuka dalam industri perkhidmatan kewangan dan syarikat Motive Partners, hari ini mengumumkan bahawa En. Paul Walker dilantik sebagai Pengerusi Lembaga Pengarah LMRKTS. En. Walker menggantikan Dr. Stephen C. Daffron yang terus berkhidmat sebagai pengarah dalam Lembaga Pengarah LMRKTS.

En. Walker berkhidmat selama 16 tahun di Goldman Sachs, yang mana baru-baru ini beliau berkhidmat sebagai Ketua Bersama Teknologi dan ahli Jawatankuasa Perkongsian firma berkenaan. Paul juga memegang jawatan kepimpinan dalam Prime Brokerage dan organisasi Strats, memimpin pasukan Core Strats Goldman dari tahun 2002 hingga tahun 2011. Hari ini, En. Walker merupakan Rakan Kongsi Industri di Motive Partners, platform pelaburan pakar-sektor dan pelabur dalam LMRKTS. Beliau memberi khidmat nasihat kepada pelabur dan syarikat yang mengalami pertumbuhan tinggi dalam bidang teknologi dan kecerdasan buatan. En. Walker menyertai Lembaga Pengarah LMRKTS pada tahun 2019 dan mempunyai pengalaman lembaga dalam perniagaan perisian peringkat pertumbuhan dan organisasi lebih besar yang lain, seperti Depository Trust and Clearing Corporation.

“Saya teruja untuk menjadi Pengerusi Lembaga Pengarah LMRKTS dan untuk membantu syarikat agar terus berkembang tatkala ia membawa teknik-teknik pengoptimuman bertaraf dunianya kepada lebih banyak bahagian dalam pasaran modal,” kata En. Walker. “Dalam sebuah perniagaan serumit dan terhubung seperti pasaran modal, analitik bebas termaju LMRKTS dapat membantu semua peserta menambah baik pengurusan risiko, modal dan kecairan mereka.”

Dr. Daffron menyertai Lembaga Pengarah LMRKTS pada tahun 2017 yang mana beliau dilantik sebagai Pengerusi sehingga tahun 2020.

LMRKTS ialah penyedia pengoptimuman yang terkemuka dalam industri perkhidmatan kewangan. Menggabungkan matematik lanjutan dengan pendekatan dipacu teknologi, syarikat ini menyediakan penyelesaian generasi seterusnya yang membantu pelanggan mengurus dan mengurangkan risiko serta kos modal mereka dengan lebih cekap. Motive Partners, IFC World Bank Group, Deutsche Börse Group dan Dr. Lawrence Summers, bekas Setiausaha Perbendaharaan Amerika Syarikat dan Ketua Ekonomi World Bank, telah melabur dalam LMRKTS, selain daripada veteran dan ahli teknologi Wall Street yang lain. Untuk mengetahui lebih lanjut, sila kunjungi: https://www.lmrkts.com.

Untuk pertanyaan media, sila hubungi press@lmrkts.com, +1-917-267-5931

Keywords:  Banking/Financial Service Computer/Electronics Personnel announcements Financial Technology


OPPO A74 5G Kini Tiba Di Malaysia!!! – Dijual Pada Harga RM1099

OPPO kini telah mengumumkan bahawa OPPO A74 kini Sudah tiba di Malaysia dan dijual pada harga RM1099 sahaja!!

Peranti ini hadir dengan skrin bersaiz 6.5″ dan disertakan dengan kadar segar semula 90Hz.

Dari aspek dalaman pula, ia hadir dengan pemproses Snapdraon 480 5G dan dipadankan dengan Ram sebsar 6GB dan storan 128GB.

Kamera juga tidak mengecewakan apabila ia hadir dengan 48MP + 8MP + 2MP + 2MP bagi kamera belakang dan 16MP bagi kamera hadapan. Kapasiti bateri pula adalah 5000mAh.


90 Minutes Ultra Smart Sportswear, Kasut Pintar Dengan Teknologi Intel

Sebelum ini, Xiaomi pernah bekerjasama dengan pengeluar peralatan sukan Li-Ning untuk memperkenalkan kasut pintar mereka sendiri. Baru-baru ini mereka sekali lagi hadir dengan sebuah kasut pintar terbaru, di bawah syarikat ekosistem mereka Mijia yang dinamakan sebagai Xiaomi 90 Minutes Ultra Smart Sportswear.

Hadir dengan rekaan seakan sama dengan kasut sukan biasa, tetapi kelebihan yang dimiliki oleh kasut pintar ini adalah dikuasakan oleh sokongan pemproses Intel Curie. Dengan pemproses yang disokong, ia membolehkan pengguna menyimpan data ketika melakukan apa jua senaman seperti berlari, berbasikal dan beberapa lagi.

Bukan itu sahaja, data berkenaan juga digunakan untuk menganalisa pelbagai perkara dan dalam masa yang sama dapat memantau tahap kecergasan anda. Boleh beroperasi selama 90 hari dengan sekali pengecasan, Xiaomi menawarkan kasut larian ini hanya untuk pasaran China dan memfokuskan kepada atlet serta pelari profesional sahaja pada harga ¥ 299 (kira-kira RM 187).


13 Promosi Touch’n Go – eWallet Bulan September! Mengguna Dengan Lebih Cerdas & Jimat!

Anda masih belum menggunakan Touch n Go eWallet? Aplikasi ini sebenarnya sangat mudah digunakan bahkan sentiasa menawarkan tawaran promosi yang menarik khas penggunanya.

Terkini sebanyak 13 promosi bulan September telah ditawarkan, dari tiket wayang, kedai serba guna, pengangkutan sehingga makanan pada harga yang lebih mesra.

So, apa tunggu lagi! Muat turun sekarang!


Apple Dikatakan Rancang Pindah Pengilangan Produk Di Malaysia?

Ini satu berita yang menarik apabila dalam satu laporan Nikkei Asian Reiew menyatakan Apple dikhabarkan akan memindahkan pengilangan produk mereka keluar dari China. Menariknya, Malaysia adalah antara negara yang tersenarai dalam pertimbangan mereka bagi menukar pengilangan di negara China tersebut ke Malaysia.

Menurut laporan tersebut, wakil Apple dikatakan telah berbincang untuk memindahkan 15-30% kapasiti pengilangan peranti keluar dari China. Apple akan tetap memindahkan pengilangan mereka di China itu sama ada ia dikenakan tarif oleh Amerika Syarikat ataupun tidak.

Antara negara lain yang tersenarai adalah Indonesia, India, Vietnam dan Mexico. Jadi sama-sama kita nantikan perkembangannya.


BLACKPINK Bakal Gegar Shopee Malaysia

Perhatian kepada peminat kumpulan gadis K-pop BLACKPINK boleh bergembira Disember ini menerima berita menarik daripada Shopee Malaysia apabila mengumumkan bahawa mereka akan mengadakan konsert sulung mereka di Stadium Tertutup Malawati, Shah Alam.

Selain Malaysia, Konsert jelajah Dunia BLACKPINK 2019 bertajuk “In Your Area”, yang dianjurkan oleh MacpiePro, akan juga diadakan di Bangkok, Jakarta, Hong Kong, Manila, Singapura dan Taipei.

Apa yang pasti, BLACKPINK yang dianggotai oleh Jennie, Rosé, Jisoo dan Lisa akan mempersembahkan lagu-lagu mereka yang terkenal termasuk Ddu-Du Ddu-Du, yang menduduki tempat No.55 dalam carta US Billboard Hot 100 pada bulan Jun 2018.

Lebih menarik lagi, kumpulan ini dilantik sebagai duta jenama serantau Shopee, memberi lebih peluang kepada pengguna Shopee untuk menyaksikan gadis-gadis pujaan mereka beraksi di atas pentas.

Bagi yang ingin menyaksikan konsert tersebut, tiket untuk konsert jelajah dunia di Malaysia boleh didapati untuk pembelian menerusi Shopee 12.12 Birthday Sale (Jualan Ulang Tahun 12.12 Shopee) mulai jam 12 tengah hari, dengan diskaun 10%. Tawaran ini hanya untuk tiket Blink Zone (harga asal RM 693). Dengan tiket Blink Zone, peminat boleh terhibur dengan persembahan anggota-anggota BLACKPINK dari dekat kerana mereka akan berada betul-betul di depan pentas.

Menurut laman Facebook rasmi kumpulan ini, tiket untuk kesemua tiga persembahan termasuk persembahan tambahan di Bangkok telah habis dijual. Justeru, peminat BLACKPINK perlu merebut tiket mereka di Shopee sebelum kehabisan! Mereka hanya perlu ke YG Entertainment Official Store di Shopee untuk merebut peluang sekali seumur hidup ini.

dalam pada itu, Shopee memberikan satu lagi sebab untuk peminat mendapatkan tiket konsert. Mereka hanya perlu membayar RM5 untuk baucar potongan RM12, membolehkan mereka menjimatkan RM12 lagi selain diskaun 10% yang ditawarkan apabila mereka membeli tiket. Baucar potongan RM12 boleh didapati untuk jualan di Shopee dari 8 Disember 2018 hingga 11 Disember 2018, 11.59 malam. Tawaran dihadkan kepada satu baucar seorang.

Oleh kerana bilangan tiket Blink Zone di YG Entertainment store terhad, sila ambil perhatian bahawa pembelian baucar diskaun tidak menjamin tiket konsert. Jadi, bertindak cepat pada 12.12!

Bagi meraikan Shopee 12.12 Birthday Sale dengan meriah dan bergaya, Shopee akan menghadiahkan tiket penerbangan ke Korea untuk dua orang dan juga CD BLACKPINK eksklusif yang bertandatangan menerusi Peraduan BLACKPINK Watch, Wish and Win. Seperti yang digambarkan oleh namanya, cara untuk menyertai peraduan ini sungguh mudah.

Anda hanya perlu menonton iklan TV Shopee BLACKPINK di laman Facebook (versi BLACKPINK Ddu-Du Ddu-Du Shopee), kongsi video dan tag seorang kawan, dan ucap “Selamat Hari Jadi” Shopee dengan cara paling kreatif. Peraduan berakhir pada 10 Disember 2018 jam 11.59 malam. Untuk mengetahui sama ada anda menang, tonton Facebook Live pada 11 Disember 2018 jam 11.00 malam.

Bagi mendapatkan maklumay lanjut, sila layari laman sesawang Shopee .


Tu Dia! Pebble Bagi 3 Peranti Sekaligus

Semalam kami ada share berita pasal Pebble kan, dan malam semalam masa tengah dinner dorang pun secara rasminya memperkenalkan 3 peranti untuk siri terbaru. Tersedak masa makan pasal cantik sangat, lagi-lagi yang Pebble Time 2. Hehe…

Okay, 2 dari 3 peranti yang diperkenalkan semalam adalah dalam kategori smartwatch dan satu lagi tu lain sikit dari wearable yang ada kat pasaran. Kita cerita pasal tu dulu la, sebab dia unik.

Pebble bagi nama kat dia Core, anda boleh klip benda ni kat baju, seluar, beg atau kat mana-mana je lah. Yang lagi best lepas anda pair Core ni dengan smartphone, anda boleh tinggal terus smartphone kat rumah, tak adalah rasa leceh nak usung smartphone ke hulu hilir masa buat aktiviti macam jogging, hiking, bawak basikal atau apa-apa je. Satu lagi, yang kaki Spotify tu mesti suka Core ni pasal dia boleh stream terus muzik dari Spotify, perghhhh…

Peranti kedua adalah Pebble 2, reka bentuknya hampir sama dengan Pebble Classic, cuma model terbaru ni banyak tambah baik yang Pebble dah lakukan macam kontra hitam dan putih yang lebih baik, jadi paparan lebih jelas walau anda guna Pebble 2 di bawah cahaya matahari. Selain tu ini merupakan siri pertama smartwatch Pebble yang ada heart rate monitor, so bolehlah anda rekod aktiviti dan kesihatan jantung, sesuai bagi yang aktif dalam aktiviti luar.

Yang last ni memang favourite dan idaman hati, Pebble Time 2! Kenapa? Sebab design dia lebih kemas dan kasual berbanding Pebble 2 yang geeky. Design yang kasual lebih mudah nak disesuaikan apabila pergi ke majlis-majlis. Selain itu Pebble Time 2 juga ada paparan warna yang lebih baik dari model-model sebelum ni, satu tambah baik yang memang ditungu-tunggu. Kedua-dua smartwatch terbaru Pebble mampu beroperasi lebih dari seminggu dengan hanya sekali cas penuh, Pebble 2 selama 7 hari dan Pebble Time 2 selama 10 Hari.

Nota!!
Harga yang ditunjukkan adalah harga cadangan runcit dari Pebble, anda juga boleh dapatkan model-model yang disebutkan pada harga yang lebih rendah dengan menjadi backers pada projek Pebble ni.

Macam mana nak jadi backers? Layari Kickstarter


Lebih 500 Juta Pokemon Berjaya Ditangkap Dalam Cabaran ‘Global Catch Challenge’

Fenomena Pokemon GO yang pernah tercetus di negara ini mungkin tidak begitu meriah seperti di awal pelancarannya, sungguhpun begitu situasi ini dilihat jelas berbeza di peringkat global. Ini kerana Niantic baru sahaja mengumumkan bahawa sebanyak 500 juta Pokemon telah berjaya ditangkap dalam tempoh dua hari cabaran Global Catch Challenge berlangsung. Kejayaan itu sekaligus telah berjaya membuka ganjaran baru seperti XP berganda, Lure Modules bertahan sehingga 6 jam dan juga lebih banyak Pokemon akan muncul di seluruh dunia.

That was fast, Trainers! You’ve caught over 500 million Pokémon & unlocked new rewards during the Global Catch Challenge. #PokemonGOtravel pic.twitter.com/GuOTPxh6ts

— Pokémon GO (@PokemonGoApp) November 21, 2017

Sejak Pokemon GO dilancarkan, pelbagai kisah menarik telah dikongsikan seperti kesungguhan trainer yang sanggup berkunjung ke luar negara untuk bermain bersama-sama dengan kenalan baru bagi mendapatkan Pokemon yang hanya boleh didapati di negara tertentu. Perkara ini telah menjadi inspirasi kepada Niantic untuk mengajak sekumpulan trainer dari serata dunia untuk menyertai acara Pokemon GO Travel pertama yang berlangsung di Jepun.

Cabaran yang berlangsung selama seminggu ini merupakan percubaan pertama dari Niantic untuk menangkap sebanyak 3 bilion Pokemon dalam tempoh 7 hari bagi membuka lebih banyak ganjaran menarik. Para peserta juga akan berpeluang untuk bermain bersama-sama dengan personaliti online seperti IHasCupquake, Coisa de Nerd dan juga Rachel Quirico untuk menjelajah dan dalam masa yang sama mempelajari adat Jepun. Cabaran ini akan ditamatkan pada 26 November 2017 dengan sambutan istimewa di Pokemon GO Safari Zone yang terletak di Tottori, Jepun.


Webe Memanjangkan Lagi Tempoh Promosi!

Bagi mereka yang kecewa kerana terlepas promosi Webe yang berakhir baru-baru ini, usah kecewa lagi kerana Webe telah memanjangkan lagi promosi ini sehingga ke satu tarikh yang akan diumumkan kelak.

Promosi pasca-bayar RM 79 sebulan ini pada asalnya bernilai RM 199 dan bagi pengguna sedia ada TM dan memiliki model smartphone tersenarai dengan TM akan menerima potongan sebanyak RM 120 setiap bulan. Namun bagi promosi yang dijalankan sejak beberapa bulan lalu, anda tidak perlu menjadi pengguna sedia ada TM dan memiliki smartphone tertentu bagi menikmati pakej RM 79.

Pelan Webe ini menawarkan panggilan dan SMS tanpa had bersama-sama data Internet tanpa had untuk penggunanya.


Jika iPhone X Cukup Mahal, Legend Ada Lebih Mahal Daripada Itu

Pada September lalu, Apple telah memperkenalkan iPhone X kepada umum. Ianya masih lagi belum boleh didapati dan dijangka penghujung tahun ini ia akan diguna pakai oleh pengguna AS dan negara-negara gelombang pertama sebagai contoh Singapura.

Jika harga iPhone X cukup mahal bagi anda, Legend ada yang lebih mahal daripada itu. Syarikat berjenama mewah ini menyediakan telefon pintar eksklusif buat golongan kaya raya. Baru-baru ini di laman sesawang mereka memaparkan edisi The Collection. Ia menampilkan iPhone X dalam beberapa variasi seperti Fusion, Corium, Lu, Classique, Momentum, dan Aurum.

Setiap varian ini memiliki kemasan yang sangat eksklusif dengan balutan kulit eksotik, berlian putih, berlian merah, emas 24k, emas padu 18k, dan ibu mutiara hitam. Bagi mereka yang inginkan iPhone X mewah dan sporty, Fusion pula dihiasi kepingan perak, platinum dan gentian karbon bersama earpod disaluti emas tulen.

Difahamkan, peranti iPhone X The Collection boleh dibeli dengan harga bermula €2,950 (lebih kurang RM14,724) sebuah. Setiap varian akan hadir dengan memori 256GB dan didatangkan bersama sarung kulit, kotak pembelian mewah di samping earpod emas 24k.


GoPro HERO6 Black Mula Dijual Di Malaysia Pada Harga RM2399

FunSportz Sdn Bhd selaku pengimport dan juga pengedar eksklusif GoPro di negara ini secara rasmi telah melancarkan kamera aksi terbarunya yang paling berkuasa dengan kemunculan GoPro HERO6 Black yang dijual pada harga RM2399. Dikuasakan oleh pemproses yang direka khusus untuk GoPro iaitu GP1, HERO6 Black bukan sahaja berupaya menawarkan prestasi lebih baik dengan keupayaan rakaman 4K 60fps serta rakaman video gerak perlahan 1080p 240fps, malah ia turut dilengkapi dengan penstabilan video termaju pernah diperkenalkan pada GoPro.

Selain itu HERO6 Black juga menjanjikan prestasi video sinematik QuikStories 3x lebih laju bagi memastikan pemindahan rakaman video yang lebih lancar dari GoPro ke smartphone. Malah aplikasi GoPro secara automatik akan menghasilkan video QuikStories untuk anda.

Selain GoPro HERO6 Black, FunSportz turut membawa masuk dron GoPro Karma berharga RM6299 yang kini sedia digunakan pada HERO6 Black dengan sokongan dua fungsi terbaru ‘Auto-Shot Paths’ iaitu ‘Follow’ dan juga ‘Watch’. Malah ia juga menyokong fungsi ‘Look Up’ yang berupaya kamera dicondongkan ke atas apabila sedang digerakkan, dan juga penambahbaikan fungsi ‘Cable Cam’ yang mampu ditetapkan sehingga 10 poin laluan berbeza untuk rakaman yang lebih kompleks. Pemilik Karma sedia ada juga boleh menikmati fungsi terbaru ini melalui kemas kini firmware yang tersedia untuk dimuat turun mulai hari ini.

Sempena majlis pelancaran ini juga, beberapa aksesori terbaru untuk GoPro iaitu Shorty (Mini Extension Pole + Tripod) berharga RM189, The Handler (Floating Hand Grip) berharga RM149, dan juga Bite Mount + Floaty berharga RM149. Kesemua aksesori GoPro ini sudah boleh dibeli melalui pengedar sah di seluruh negara.


Spesifikasi ASUS TUF FX505D-TBQ150T Tertiris Di Lazada, Dijual Pada Harga RM3,099?

Spesifikasi dan harga ASUS TUF FX505D-TBQ150T kini dilihat tertiris di laman e-dagang Lazada Malaysia. Maklumat tertiris mendedahkan komputer riba ini didatangkan dengan NVIDIA GeForce GTX 1650 dan paparan skrin bersaiz 15.6″ bersama bezel yang nipis.

Selain itu, model ini dilengkapi dengan DDR4 4GB RAM dan VRAM 4GB. Maklumat tertiris juga mendedahkan komputer riba ini dijual pada harga RM 3,099 seunit. Dengan ketirisan harga jualan di Lazada ini, ia memberikan bayangan kemunculan model ini untuk pasaran tempatan tidak lama lagi. Stay tuned! Jeng jeng jeng…


Infinix Zero X Bakal Hadir Dengan Pengecasan Pantas 160W??

Menurut satu pendedahan daripada seorang leakster yang dikenali sebagai Ice Universe mengenai peranti Infinix Zero X yang mana hadir dengan pengecasan  pantas 160W menggunakan wayar dan 50W tanpa wayar.

Dalam pada itu, ia juga turut didedah Twitter Infinix India yang memperlihatkan peranti ini dikhabarkan bakal hadir dengan pengecasan pantas 160W.

Sejauh manakah kebenaran mengenai pendedahkan ini masih belum dapat dipastikan.

Sepertinya, perlumbaan menghasilkan pengecasan pantas terpantas masih lagi diteruskan. Jadi, sama-sama kita nantikan dan lihat siapakah bakal hadir dengan pengecasan terpantas.


Senarai Peranti Sony Xperia Yang Menerima Kemas Kini Android Selama 2 Tahun

Jenama Sony mungkin sedikit ketinggalan dari segi reka bentuk, tetapi kini ia mungkin tidak dari segi perisian. Terbaru, mengikut polisi kemas kini Sony Xperia, pengeluar ini akan menyediakan kemas kini selama dua tahun untuk peranti yang baru dilancarkan. Ia sebenarnya lebih daripada permintaan Google kepada pengeluar iaitu selama 18 bulan.

Khabarnya, peranti yang akan menerimanya pula hanya pada kelas atasan dan tidak pada peranti Xperia kelas pertengahan ataupun permulaan. Sony juga memberitahu sekiranya peranti tidak mencapai piawaian atau kepuasan pengguna yang baik, ia tidak akan menerima kemas kini selepas itu.

Antara peranti Sony Xperia yang akan menerima naik taraf ialah Xperia XA1, Xperia XA1 Ultra, Xperia L1, Xperia XA1 Plus, Xperia XA2, Xperia XA2 Ultra, Xperia L2, Xperia X Performance, Xperia X, Xperia X Compact, Xperia XZ, Xperia XZ Premium, Xperia Xzs, Xperia XZ1, Xperia XZ1 Compact.

Jadi, dengan langkah ini Sony mungkin akan menarik semula pengguna mereka untuk mendapatkan peranti Xperia semula. Sony menganggap sistem perisian untuk sesebuah peranti amat penting bagi mengelakkan kerentanan dan masalah sekuriti


Reviu Eksklusif : HUAWEI P30 Pro, Peranti Dengan Penawaran Luar Biasa Dan Padat!

HUAWEI ternyata memiliki aura tersendiri sehingga mampu mencuri perhatian ramai dengan kemunculan HUAWEI P30 Pro. Titik utama HUAWEI P30 Pro terletak pada kamera – penggambaran malam lebih menyerlah di samping fungsi zoom hebat. Sejauh mana logiknya? Bersama eRing, kita cuba kupas lebih lanjut mengenai pewaris HUAWEI ini…

HUAWEI P30 Pro didatangkan dengan pilihan warna menarik yang memiliki pesona tersendiri di mata sesiapapun memandang seperti Amber Sunrise, Breathing Crystal, Black dan Aurora. Reviu unit diterima adalah Breathing Crystal – sering menjadi pilihan ramai.

Kemasan belakang peranti diperbuat daripada kaca bersama efek menarik apabila terkena pantulan cahaya – pun begitu ia memantulkan imej dengan mudah. Peranti ini memiliki sisi melengkung pada setiap sudut – menjadikannya sesuai dengan citarasa si pemiliknya.

Badan peranti ini agak nipis – memudahkan pengguna untuk membawanya kemana sahaja tanpa sebarang masalah. Lebih mengagumkan, ia dibina dengan sokongan pengimbas cap jari dalam skrin. Terdapat juga fungsi pengimbas wajah sebagai alternatif.

Jika diteliti, tiada lubang pembesar suara panggilan pada peranti ini. Kerana, HUAWEI P30 Pro dilengkapi paparan pemancaran bunyi magnet – integrasi pembesar suara dalam skrin menggunakan teknologi HUAWEI Acoustic Display bagi kualiti bunyi yang kuat dan jelas.

HUAWEI P30 Pro mempunyai butang kuasa dan laras suara di sisi kanan. Manakala, sisi kiri kelihatan kosong kerana tidak membawakan sebarang butang. Bahagian atas terdapat blaster IR dan sebuah lubang mikrofon. Bawahnya pula menempatkan pembesar suara tunggal, port USB Type-C, lubang mikrofon dan slot kad SIM.

HUAWEI P30 Pro dibina dengan rekaan premium di samping bezel yang nipis. Peranti ini mempunyai saiz paparan 6.47″ FHD+ menggunakan panel OLED. Di atas skrin, terdapat takuk sebesar titisan air. Perkara ini sekaligus menjadikan nisbah skrin-ke-badan mencecah 88.6%.

Peranti ini memiliki kepadatan piksel 431 ppi. Secara peribadi, paparan ini harus dipuji – menawarkan pengalaman skrin dengan sudut pandang luas bersama kontras luar biasa. Dari segi penghasilan semula warna, ia kelihatan tepat bersama kandungan yang berkualiti tinggi.

HUAWEI P30 Pro hadir dengan sistem operasi EMUI 9.1 berasaskan Android 9 Pie. Kemas kini ini hadir bersama sejumlah ciri-ciri menarik seperti GPU Turbo 3.0, kunci kereta pintar, HUAWEI Share OneHop, sistem fail EROFS dan editor pintar (proses suntingan automatik).

Prestasi peranti ini boleh dikelaskan baik dan berbaloi untuk dimiliki. HUAWEI P30 Pro mengusung cip pemproses Kirin 980 melalui kuasa pemprosesan Dual-NPU AI. Memori juga tidak mahu kalah – RAM hingga 8GB dan ROM hingga 512GB.

HUAWEI P30 Pro juga mempunyai sistem penyejukan dipertingkatkan dengan kombinasi graphene film bersama paip haba baru bagi meningkatkan prestasi dan memastikan peranti sentiasa terbaik meskipun ketika penggunaan maksima.

Secara peribadi, kami mendapati segala aktiviti seperti melayari internet, sosial media, bermain game dan sebagainya tidak mendatangkan masalah. Bahkan, gabungan cip dan memori yang seimbang menjadikan ia mampu menggalas tugas dengan jayanya.

Bagi melihat sendiri sejauh mana kehebatan prestasi HUAWEI P30 Pro, kami telah menjalankan beberapa ujian penanda aras keatasnya menerusi aplikasi AnTuTu Benchmark dan GeekBench 4 sebagai rujukan. Hasil ujian adalah seperti di berikut :

Beralih pada keselamatan, HUAWEI P30 Pro menyertakan pengimbas cap jari pada skrin dan pengecaman wajah. Prestasi pengimbas cap jari boleh dikatakan pantas – menangkap cap jari dengan baik dan menyahkunci serta merta. Fungsi pengecaman wajah juga tidak mahu kalah – mampu mengecam wajah tanpa mengira keadaan.

HUAWEI P30 Pro dilengkapi bateri dengan kapasiti 4,200 mAh dengan sokongan HUAWEI SuperCharge 2.0 di bawah output 40W (melalui USB-C). Secara peribadi, ketahanan bateri HUAWEI P30 Pro adalah sesuatu yang harus dipuji. Penggunaan biasa, mampu bertahan lebih sehari – pengunaan aktif bertahan sehari suntuk. Menariknya, ia turut menyertakan sokongan pengecasan tanpa wayar berbalik – menjadi powerbank tanpa wayar yang mampu mengecas peranti lain yang sokong teknologi ini.

HUAWEI P30 Pro mempunyai sistem quad-kamera bersama sensor yang tinggi : 40MP + 20MP (Wide Angle) + 8MP (telephoto) + lensa TOF. Untuk kamera swafoto, ia membawakan lensa 32MP. Dengan pelbagai idea dan kesegaran yang dibawa, tidak keterlaluan jika dikatakan peranti ini adalah raja dalam dunia fotografi buat ketika ini.

Perkara paling menarik pada peranti ini adalah kamera utama dibenam lensa periscope dengan sokongan 5X zoom optikal, 10x zoom hibrid dan 50x zoom (panjang fokus : 16mm – 1343mm). Lebih menarik, sokongan AIS + EIS digabungkan menjadi satu bagi penghasilan imej yang lebih stabil dan jelas (**klik pada gambar untuk saiz sebenar**).

Bukan itu sahaja, kamera utama juga dilihat menerima peningkatan ketara – sama ada penggambaran biasa mahupun pencahayaan rendah. Kami telah menguji sendiri keupayaan untuk kamera ini dan hasil dapatan menunjukkan gambar yang diambil mengagumkan dengan butiran terperinci – tona warna menarik di samping kualiti terbaik.

Fungsi video HUAWEI P30 Pro juga menerima penambahbaikan. Dengan gabungan OIS + AIS, video terhasil memuaskan. Peranti ini juga dilengkapai ciri unik iaitu Dual-View Video mode – merakam video secara serentak menerusi kanta super sudut lebar dan telephoto. Ia sokong pelarasan zoom dan fokus secara bebas.

Dengan idea baru yang dipersembah oleh HUAWEI untuk model terbaru kali ini – semua benda boleh dilakukan dengan hanya satu klik. Korang mencari peranti dengan keupayaan kamera terbaik di samping ciri lebih mantap? Jika ya, maka inilah pilihan yang tepat! Bagi yang berminat, HUAWEI P30 Pro boleh dimiliki pada harga seperti berikut :


Samsung Electronics Dinamakan Jenama Teratas di Asia untuk Tahun Kesepuluh Berturut-turut!!

Samsung Electronics Co., Ltd, telah dinobatkan sebagai nombor satu jenama dalam kajian Campaign Asia-Pacific dan NielsenIQ ‘Asia’s Top 1000 Brands 2021’. Ini adalah tahun ke-10 berturut-turut di mana Samsung telah dipilih oleh pengguna di rantau ini sebagai jenama teratas mereka dalam penyelidikan tahunan yang dilakukan di 14 pasaran di Asia-Pasifik.

Top 1000 Brands Asia adalah tinjauan pendapat pengguna yang mengukur kuantiti pilihan jenama dalam 15 kategori produk / perkhidmatan. Jenama yang muncul dalam senarai adalah mereka yang telah berjaya memperoleh pemikiran positif sebagai yang paling dipercayai dan disukai oleh pengguna.

Terutama, Samsung menduduki tempat tertinggi dalam 15 kategori produk dalam 1000 Jenama Teratas Asia tahun ini, naik dari 12 tahun lalu, dan merupakan jenama teratas dalam TV, peralatan pembersih dan teknologi rumah pintar. Klik di sini untuk membaca lebih lanjut mengenai 1000 Jenama Teratas Asia 2021.


HUAWEI Lancar MediaPad M6, Pamer Keunggulan Menerusi Spesifikasinya!!!

HUAWEI baru sahaja melancarkan peranti siri HUAWEI Nova 5 beberapa hari lalu. Pada majlis tersebut, mereka turut mengumumkan tablet terbaharu mereka yang dikenali sebagai Huawei MediaPad M6 yang mana tampil dengan dua saiz iaitu 8.4 inci dan 10.8 inci.

Spesifikasinya turut menakjubkan apabila ia disertakan dengan cip Kirin 980, memori 4GB RAM, dan pilihan storan 64GB dan 128GB. Ia turut disertakan EMUI 9.1 berasaskan Android 9.0 Pie.

Aspek kamera juga baik apabila ia tampil dengan 13MP bagi kamera hadapan da 8MP bagi kamera belakang. Sistem bunyi pastinya sangat baik apabila dihadirkan bersama Harman Kardon.

Dihadirkan dengan resolusi 2560×1600 yang pastinya memberikan kepuasan tontonan. Tampil dengan kapasiti yang mengagumkan iaitu 7,500 mAh bagi varian 10.8 inci dan 6,100 mAh bagi varian 8.4 inci. Tampil dengan sokongan pengecasan 18W menerusi sambungan USB-C.

MediaPad M6 10.8 ia bakal dijual pada harga CNY 2,299 (kira-kira RM1,389) bagi varian 4GB/64GB + WiFi. Bagi 8.4 inci 4GB/64GB + WiFi, ia bakal dijual pada harga CNY 1,999 ( kira-kira RM1,208).


Google Daydream : Ekosistem Virtual Reality Android

Google kini mempunyai platform virtual reality mudah alih yang dikenali Daydream. Ia dibina di atas platform Android N sekali gus menolak desas desus sebelum ini bahawa Google akan bersaing dengan sistem virtual reality PC seperti HTC Vive dan Oculus Rift. Namun apa yang pasti, Daydream akan menawarkan pengalaman dan fungsi yang lebih baik berbanding fungsi Cardboard.

Berdasarkan butiran yang diberikan, nampaknya Daydream lebih bertindak sebagai tulang belakang yang akan menyokong fungsi VR di dalam ekosistem Android N. Daydream akan bertindak sebagai mod VR dan juga piawaian khas bagi smartphone yang menyokong sistem VR.

Google juga dilaporkan telah membangunkan aplikasi VR mereka sendiri yang terdiri daripada YouTube, Street View, Google Play Store, Play Movies dan juga Google Photos. Selain daripada Google, syarikat luar seperti HBO, Netflix, Ubisoft dan Electronic Arts juga turut serta dalam pembangunan sistem VR Daydream.

Nampaknya anda semua perlulah menabung mulai sekarang kerana Daydream pastinya akan menjadi sesuatu yang awesome apabila dilancarkan kelak.


12 Pasukan Telah Menyertai Pertandingan Mobile Legends Anjuran honor Malaysia

Semalam telah berakhirnya pertandingan permainan mudah alih paling popular di Malaysia iaitu Mobile Legends. Pertandingan yang dianjurkan oleh honor Malaysia pada hari minggu lalu telah diadakan di stor rasmi di Plaza Low Yat, Kuala Lumpur. Kerjasama eksklusif diantara honor Malaysia dan Mobile Legends ini bertujuan untuk mengenalpasti peminat tegar di kalangan pengguna di Malaysia.

Seramai 60 peserta dari 12 kumpulan telah mendaftarkan diri pada awalnya. Pertandingan yang diadakan selama dua hari ini menawarkan hadiah utama wang tunai sebanyak RM1,500 bersama kamera VR 360 (bernilai RM599) setiap seorang. Selain itu, pasukan juara juga telah ditawarkan untuk beraksi di dalam perlawanan Piala Mobile Legends Asia Tenggara 2017 tidak lama lagi.

Bagi peserta yang tidak menang, mereka masing-masing diberikan hadiah saguhati merupakan barangan dari honor dan Mobile Legends. Manakala, peserta yang sudah mendaftar diri tetapi tidak berkesempatan untuk bermain, mereka diberikan produk Miya skin edisi terhad sebagai tanda penghargaan.

Honor 8 Pro yang dikuasakan oleh cip Kirin 960 dan cip grafik Mali-G71 menawarkan pengalaman permainan yang lancar dan pantas. Peranti yang dibekalkan dengan bateri sebesar 4,000mAh dijual pada harga RM1,999 dalam pilihan warna Navy Blue, dan Midnight Black.


Laporan Baharu Membincangkan Pertumpuan IT/OT oleh Syarikat Telekomunikasi

Laporan: Kejayaan pengewangan 5G akan bergantung kepada cara syarikat telekomunikasi menyesuaikan pertumpuan ini

BEDFORD, Massachusetts, 18 Mac 2021 /PRNewswire/ — VoltDB, satu-satunya platform data bergred perusahaan yang dibina untuk era 5G dan STL Partners, sebuah kumpulan perundingan global untuk syarikat telekomunikasi, hari ini mengumumkan penerbitan sebuah laporan baharu tentang cara pertumpuan Teknologi Maklumat (IT) dan Teknologi Kendalian (OT) mengubah pengewangan 5G.

Pengendali yang ingin memberikan penyelesaian penjanaan pendapatan yang baharu dan didayakan 5G memerlukan keupayaan pemprosesan data masa nyata. Selain itu, dengan keperluan pelanggan yang berubah terutamanya berkaitan komunikasi jenis mesin yang besar, bermaksud mereka perlu melakukan sesuatu yang jarang mereka lakukan sebelum ini: mengendalikan data OT dan IT bersama-sama.

“Kecerdasan keputusan masa nyata adalah penting untuk masa depan pengendali telekomunikasi dalam memacu kecekapan dalaman serta membolehkan mereka menyampaikan penyelesaian penjanaan pendapatan baharu kepada pelanggan mereka,” kata Tilly Gilbert, Perunding Kanan STL Partners. “Penyelesaian ini semakin diperlukan untuk mengendalikan kedua-dua data IT dan OT.”

Dalam laporan baharu mereka, “Monetizing 5G: How IT/OT Convergence Will Enable New Business Models” (Pengewangan 5G: Bagaimana Pertumpuan IT/OT Membolehkan Model Perniagaan Baharu), STL Partners dan VoltDB meneroka empat kes penggunaan utama dalam pembukaan nilai di tempat pertumpuan IT dan OT:

Laporan tersebut menggariskan langkah-langkah praktikal yang boleh diambil oleh syarikat-syarikat telekomunikasi untuk memanfaatkan kes-kes penggunaan ini.

“Cabaran sekarang adalah untuk meningkatkan rangkaian serta sistem IT secara bebas dan memastikan ia berfungsi dengan baik bersama,” kata Dheeraj Remella, Ketua Pegawai Produk VoltDB. “Perkara-perkara seperti lapisan pengantaraan membolehkan pengimportan data panggilan sistem pengebilan—perkara ini semakin diperlukan untuk diproses bersama dalam masa nyata. Begitulah caranya pengendali syarikat telekomunikasi bertukar menjadi rakan kongsi yang berharga.”

Untuk maklumat lebih lanjut tentang mengapa organisasi di seluruh industri memilih VoltDB bagi memperkasakan operasi mereka, sila layari https://www.voltdb.com/.

VoltDB merupakan satu-satunya platform data yang direka untuk menyokong aplikasi syarikat telekomunikasi dalam era 5G. Kami menggabungkan storan data dalam memori dengan kependaman rendah yang boleh diramal dan keupayaan utama lain untuk memperkasakan BSS/OSS, pengurusan pelanggan dan aplikasi jaminan pendapatan yang perlu bertindak dalam jangka masa milisaat satu digit bagi menjana pendapatan atau mencegah kehilangan pendapatan tanpa menjejaskan ketepatan data. Untuk maklumat lanjut, sila layari voltdb.com.

Keywords: Telecommunications Telecommunications Carriers and Services Wireless Communications Licensing/marketing agreements Survey, Polls & Research


PERCUMA! Prince of Persia: The Sands of Time!

Ubisoft, sebuah penerbit permainan terkemuka, sempena menyambut ulang tahun ke-30, mereka telah menawarkan satu permainan percuma untuk setiap bulan sepanjang tahun ini.

Untuk bulan Jun ini, mereka telah menawarkan permainan Prince of Persia: The Sands of Time yang telah diterbitkan pada tahun 2003 yang lepas. Permainan ini adalah permainan aksi yang memerlukan anda mengawal watak berkenaan dalam menyelesaikan pelbagai misi yang ditentukan.Bagi peminat permainan ini bolehlah mendapatkannya secara percuma mulai sekarang, tetapi anda perlu mendaftar akaun Uplay dahulu. Perlu diingatkan bahawa muat turun percuma ini ditawarkan secara terhad, jadi yang berminat dapatkannya segera.


Pra-Tempah OPPO F7 Dan Dapatkan Kotak Hadiah Bernilai RM299

OPPO Malaysia telah mengesahkan tarikh pelancaran OPPO F7 yang akan berlangsung iaitu pada minggu hadapan, 19 April 2018. Bersama-sama itu, OPPO juga akan memulakan sesi pra-tempahan bermula pada 16 April hingga 18 April 2018, tiga hari sebelum pelancaran rasmi di Malaysia.

Tawaran pra-tempah untuk kali ini menawarkan pelanggan kotak hadiah bernilai RM299. Pra-tempahan ini boleh dibuat di kedai fizikal seperti OPPO Concept Store atau mana-mana 800 penjual yang sah seluruh Malaysia. Pra-tempah secara atas talian juga boleh dibuat di laman rasmi OPPO Online Store dengan meletakkan wang pendahaluan sebanyak RM100.

OPPO F7 yang bakal bertemu pengguna di Malaysia akan dilengkapi kamera swafoto 25 Megapiksel bersama ciri bantuan kecerdasan-buatan (AI). Reka bentuk telah diberi nafas baru melalui skrin bertakuk, lebih kurang seperti peranti pesaingnya iaitu vivo V9. Selain itu, peranti ini akan duduk dibawah kategori peranti pertengahan.


Reviu Eksklusif: Sony Xperia XZ, Siri Xperia Paling Berkuasa Menampilkan Pemproses Qualcomm Snapdragon 820

Seperti yang pembaca di luar sana sedia maklum, Sony Malaysia telah mengesahkan bahawa peminat peranti Sony Xperia di negara ini tidak akan menerima model Sony Xperia X Performance. Ini berikutan daripada tiga model terbaru dari siri Xperia X iaitu X, XA dan juga XA Ultra sudahpun boleh dimiliki di negara ini. Walau bagaimanapun, model tertinggi iaitu Xperia X hanya menyokong pemproses kelas pertengahan sahaja. Nampaknya para peminat setia jenama ini sudah boleh memiliki siri Xperia X paling berkuasa pernah diperkenalkan dengan kemunculan rasmi model Sony Xperia XZ yang mempertaruhkan pemproses Qualcomm Snapdragon 820.

Sony Xperia XZ menampilkan tiga warna pilihan yang boleh anda miliki di pasaran tempatan iaitu Forest Blue, Mineral Black ataupun Platinum. Sebagaimana siri Xperia X sebelum ini, keseluruhan warna kerangka tampil dengan sentuhan warna yang sama iaitu di bahagian panel depan, sisi dan juga panel belakangnya.

• (Kiri) Mineral Black, Platinum dan Forest Blue

Apabila melihat dan menyentuh sendiri Sony Xperia XZ, jelas dapat dilihat kelainan pada sentuhan kemasan kerangka logam unibodi yang digunakannya. Pada pendapat kami, sentuhan panel belakangnya yang diperbuat daripada logam ini terasa agak unik dan premium, berbeza dari peranti unibodi logam yang lain. Ini kerana bahagian panel belakangnya telah menerima sentuhan istimewa daripada logam ALKALEIDO yang kelihatan sangat berkilat dan menampilkan efek yang sangat menarik apabila terkena cahaya.

Sony Xperia sememangnya sangat terkenal sebagai salah satu daripada pengeluar yang sering menampilkan sokongan fungsi kalis air pada peranti keluarannya. Bahkan Sony Xperia juga merupakan pengeluar smartphone kalis air pertama di dunia dengan kemunculan model Sony Xperia Z pada tahun 2013 dengan pengiktirafan IP57. Nampaknya kehebatan sokongan fungsi kalis air dan juga kalis debu pada Sony Xperia XZ telah dipertingkatkan melalui pengiktirafan IP68 yang mampu menawarkan fungsi kalis debu atau habuk sepenuhnya, dan juga mampu bertahan di dalam air sedalam 1.5 meter untuk tempoh maksimum selama 30 minit.

Walaupun menyokong kapasiti bateri di bawah 3000 mAh, Sony Xperia XZ yang dikuasakan oleh pemproses terbaru Qualcomm Snapdragon 820 telah dilengkapi dengan sokongan teknologi pengecas pantas yang terkini iaitu Quick Charge 3.0. Berdasarkan kepada kenyataan rasmi, Quick Charge 3.0 berupaya mengecas bateri sehingga 80% dalam tempoh 35 minit sahaja. Namun begitu, sangat mengecewakan kerana Sony Xperia XZ hanya didatangkan dengan adapter pengecas biasa yang menyokong output setakat 5V/1.5A sahaja di dalam pakej pembeliannya.

Selain daripada teknologi pengecas pantas, Sony Xperia XZ juga turut dilengkapi dengan teknologi Qnovo Adaptive Charging yang mampu membantu memanjangkan jangka hayat bateri sehingga dua kali ganda berbanding biasa. Dengan sokongan teknologi ini, arus pengecasan akan ditala dan dipantau secara automatik bagi mengelakkan kerosakan pada bateri. Manakala fungsi Battery Care pula mampu mengawal proses pengecasan berdasarkan kepada habit pengguna yang gemar mengecas semalaman, di mana proses mengecas akan dihentikan pada 90% dan proses mengecas hanya akan disambung apabila ianya diperlukan.

Keupayaan lensa Sony Exmor RS IMX300 pada Xperia XZ ini telah dipertingkatkan keupayaannya dengan dua teknologi baharu iaitu Triple Image Sensing dan juga sistem penstabilan 5-axis. Teknologi Triple Image Sensing telah memperlihatkan gabungan Predictive Hybrid Auto Focus, Laser Auto Focus dan juga RGBC-InfraRed Sensor bagi memastikan hasil gambar yang bebas kabur dan juga talaan warna yang lebih asli dalam apa jua situasi. Manakala sistem penstabilan 5-axis pula mampu membantu rakaman video yang lebih stabil walaupun ketika berjalan atau merekod gambar objek yang sangat dekat.

Penggunaan paparan skrin jenis 2.5D pada Xperia XZ telah berjaya menyerlahkan penampilan panel depannya yang didominasi oleh paparan skrin tahan lasak daripada Corning Gorilla Glass 4. Namun begitu, saiz bezel pada sisi skrin boleh dianggap agak besar iaitu melebihi 2mm jika dibandingkan dengan standard peranti premium yang lain di pasaran.

Pada bahagian ini boleh ditemui lubang earpiece dengan kemasan gril yang diperbuat daripada logam, yang mana ia juga berfungsi sebagai salah satu daripada speaker stereo pada Xperia XZ. Di sebelah kanannya telah menempatkan sensor proximity, manakala di sebelah kananya pula telah dilengkapi dengan lensa 13 Megapiksel auto fokus dan juga LED notifikasi.

Walaupun saiz bezel di bahagian bawah Xperia XZ ini agak besar, ia tidak dilengkapi dengan sebarang butang kawalan Android, sebaliknya hanya dilengkapi dengan satu lagi speaker stereo. Sama seperti lubang earpiece, lubang speaker di bahagian bezel bawah ini juga tampil dengan rekaan yang sama sahaja.

Lensa kamera Xperia XZ kelihatan sedikit berbeza penampilannya jika dibandingkan dengan lensa kamera siri Xperia sebelum ini. Ini kerana ia hadir dengan teknologi Triple Image Sensing yang menggabungkan kehebatan Predictive Hybrid Auto Focus yang terdapat pada sensor Sony Exmor RS IMX300, Laser Auto Focus dan juga RGBC-InfraRed Sensor.

Jika panel depan diperbuat kaca dan panel belakang diperbuat daripada logam, bahagian sisi kerangka Xperia XZ pula sebenarnya diperbuat daripada polikarbonat. Penggunaan kerangka sisi polikarbonat ini jelas dapat dilihat apabila anda membuka slot kad yang terdapat pada sisi kiri kerangka. Terdapat dua slot kad nanoSIM disediakan dan slot kad SIM kedua juga boleh digunakan sebagai slot kad microSD.

Sisi kanan Xperia XZ pula telah menempatkan sebanyak tiga butang kawalan fizikal iaitu butang kuasa, butang melaras volume dan juga butang dedikasi kamera. Apa yang menariknya, butang kuasa ini juga sebenarnya turut menempatkan sensor pengimbas cap jari. Namun berdasarkan pengalaman editor sepanjang menggunakan peranti ini, kedudukan butang volume dan butang kamera adalah kurang praktikal.

Bahagian atas kerangka masih mengekalkan penyediaan port standard jenis 3.5mm audio jack dan juga sebuah lubang mikrofon. Sungguhpun begitu, agak mengecewakan kerana tiada set earphone disediakan dalam pakej pembelian. Manakala bahagian bawah kerangka pula disediakan dengan lubang mikrofon dan juga port USB Type-C dengan sokongan teknologi pengecas pantas.

Antaramuka lockscreen menampilkan paparan yang ringkas tetapi praktikal. Selain memaparkan jam digital yang besar, ia turut mengekalkan ruangan status bar dan juga dua ikon pintas iaitu Google Voice dan juga Kamera.

Paparan homescreen masih dikekalkan dengan penggunaan kemasan ikon bulat sama seperti Xperia X. Namun begitu, kini tetingkap paling kiri menempatkan antaramuka khas iaitu Google Now.

Penampilan ruangan notifikasi dan juga ikon tetapan pantas pada Xperia XZ masih mengekalkan rekaan asal pada Android 6.0 Marshmallow. Untuk memaparkan Quick Settings dengan lebih mudah, anda boleh meleretkan dua jari ke bawah.

Antaramuka pemain muzik yang ditawarkan oleh Sony Xperia XZ sememangnya kelihatan sangat menarik kerana ia diintegrasikan terus dengan Spotify. Bahkan ia juga dilengkapi dengan pelbagai tetapan audio berkualiti seperti DSEE HX, ClearAudio+ dan sebagainya.

Sama seperti pemain muzik, pemain video pada Xperia XZ juga menawarkan fungsi yang sangat baik. Antara fungsi praktikal yang disediakan termasuklah keupayaan memainkan video secara background, perkongsian video dan juga menyokong subtitle.

Antaramuka kamera agak ringkas tetapi praktikal kerana anda hanya perlu meleretkan jari ke kiri atau ke kanan untuk menukar mod kamera, dan meleretkan jari ke atas atau ke bawah untuk bertukar antara lensa utama ataupun selfie.

Sebelum membuat keputusan untuk memiliki sesebuah smartphone, perkara tipikal yang sering diambil kira oleh pembeli adalah perbandingan dengan model lain yang dijual pada harga yang setanding dengan model yang akan dibeli. Jadi untuk itu, kami telah memilih tiga model dari jenama popular yang boleh didapati di pasaran tempatan pada harga yang setanding. Model yang dipilih adalah HTC 10, LG G5 dan juga Samsung Galaxy S7. Berikut adalah beberapa jenis ujian berbeza bagi keempat-empat model tersebut:

Sony Xperia XZ
• 5.2 inci IPS LCD
• 1080 x 1920 piksel
• 424 ppi
• Corning Gorilla Glass 4

HTC 10
• 5.2 inci Super LCD5
• 1440 x 2560 piksel
• 565 ppi
• Corning Gorilla Glass 3

LG G5
• 5.3 inci IPS LCD
• 1440 x 2560 piksel
• 554 ppi
• Corning Gorilla Glass 4

Samsung Galaxy S7
• 5.1 inci IPS LCD
• 1440 x 2560 piksel
• 577 ppi
• Corning Gorilla Glass 4

Sony Xperia XZ
• Qualcomm Snapdragon 820
• Adreno 530
• 64GB eMMC
• 3GB LPDDR4

HTC 10
• Qualcomm Snapdragon 820
• Adreno 530
• 32GB eMMC
• 4GB LPDDR4

LG G5
• Qualcomm Snapdragon 820
• Adreno 530 @
• 32GB UFS
• 4GB LPDDR4

Samsung Galaxy S7
• Samsung Exynos 8 Octa 8890
• Mali-T880 MP12
• 32GB UFS
• 4GB LPDDR4

Sony Xperia XZ
• 23 MP
• Aperture f/2.0
• PDAF + Laser AF
• EIS

HTC 10
• 12 MP
• Aperture f/1.8
• Laser AF
• OIS

LG G5
• 16 MP + 8  MP
• Aperture f/1.8 + f/2.4
• Laser AF
• OIS

Samsung Galaxy S7
• 12 MP
• Aperture f/1.7
• Dual Pixel AF
• OIS


Jom Lihat Cara Kenali Penjual Scammer Di Atas Talian!!

Mesti korang rasa was-was sekiranya ingin membeli barangan secara atas talian kerana bimbang akan berlaku penipuan. Jangan bimbang, meh kami ajar cara untuk mengenali nombor bank penjual tersebut pernah menerima aduan penipuan ataupun tidak.

Sekiranya penjual yang anda beli adalah penipu, akaun bank yang dilaporkan oleh pihak lain akan disenaraikan di Jabatan Siasatan Jenayah Komersil, jadi anda harus memeriksa sama ada pihak lain mempunyai rekod sebelum membayar pembelian dalam talian.


Kemunculan Rasmi Peranti Huawei P9 & Talkband B3

Sejarah telah tercipta ibu kota London apabila Huawei melancarkan secara rasmi smartphone yang sangat ditunggu-tunggu, terutamanya daripada kalangan peminat fotografi. Kerjasama antara Huawei dan Leica telah melahirkan P9, smartphone pertama di dunia yang menggunakan teknologi dwi lensa dari syarikat kamera yang mempunyai reputasi yang sangat besar.

Acara perasmian tersebut diserikan dengan kehadiran bintang Hollywood terkenal iaitu Henry Cavill yang juga merupakan duta model Huawei P9, beliau juga ditemani dua jurugambar tersohor dari National Geographic, iaitu Mary McCartney dan David Guttenfelder. Menurut Richard Yu (CEO, Huawei Consumer Business Group), dunia fotografi sudah berkembang dan maju dengan pesat terutamanya dalam kelas pengguna am di mana berbilion gambar diambil setiap tahun dan Huawei ingin merevolusikan teknologi fotografi pada smartphone melalui P9.

Kunci kepada keupayaan pengimejan P9 ini adalah terletak pada reka bentuk dwi-kamera yang menggunakan sepenuhnya kuasa kanta optik Leica. Kanta optik Leica sememangnya mempunyai reputasi yang sangat gah di kalangan jurugambar, ia mampu merakam imej dengat tepat dan penuh dengan butiran. Sistem dwi lensa pada P9 hadir dengan satu kamera RGB yang khusus dalam menangkap imej berwarna dan monochrome yang berfungsi menghasilkan imej native hitam putih dan membantu menangkap butiran imej.

P9 hadir dalam dua versi iaitu P9 dan P9 Plus, berikut adalah spesifikasi asas kedua-dua versi:

Octa-core (4 x 2.5GHz A72+ 4 x 1.8GHz A53)

Selain model P9, Huawei turut melancarkan satu lagi smartwear terkini iaitu TalkBand B3 yang hadir dalam 3 versi iaitu Active (tali silikon), Classic (tali kulit) dan Elite (tali logam). Menurut Huawei, sistem audio pada TalkBand B3 telah dipertingkatkan dan berjaya mengurangkan gangguan audio luaran sehingga 80%. TalkBand B3 menawarkan skrin PMOLED dengan 3D curved Gorilla Glass, baterinya berkapasiti 91mAh, sokong pada peranti Android dan iOS sehingga jarak 10 meter.


Bersama Jelajah Samsung Galaxy Note9 Dan Menangi Ganjaran Hebat

Kehadiran Samsung Galaxy Note9 berjaya mencatat hasil pra-tempahan yang mengejutkan di pasaran tempatan, berikutan dengan kehangatannya dan juga sempena Hari Merdeka, Samsung Malaysia menganjurkan promosi jelajah Galaxy Note9 berlangsung dari 24 hingga 26 Ogos 2018.

Dalam promosi jelajah ini, 1,000 pelanggan pertama yang membeli Galaxy Note9 berhak mendapat hadiah eksklusif secara PERCUMA termasuk Pelan Perlindungan Skrin Samsung, Pad Pengecas Tanpa Wayar dan selfie stick bernilai sejumlah RM515. Anda juga boleh menerima rebat tunai sebanyak RM999 bagi pembelian Galaxy Note9 yang kedua.

Jelajah Suria KLCC Kuala Lumpur bermula hari ini dimeriahkan lagi bersama selebriti tempatan, tarikh dan waktu bertemu boleh rujuk di bawah:

Samsung Galaxy Note9 ditawarkan pada harga runcit RM3,699 untuk varian 128GB dan RM4,599 untuk varian 512GB. Peranti baharu ini akan hadir dengan pilihan warna Midnight Black dan Copper Metallic dengan warna S Pen yang sepadan, manakala warna Ocean Blue dipadankan dengan S Pen berwarna kuning.


iPhone 12 Tidak Akan Disertakan Dengan Kadar Segar Semula 120Hz??

Adalah sesuatu yang mengecewakan apabila peranti terbaharu iPhone iaitu siri iPhone 12 dikhabarkan tidak akan disertakan dengan kadar segar semula 120Hz.

Hal ini telah didedahkan oleh akaun Twitter Apple Hub yang mana ia menyatakan bahawa peranti ini telah gagal dalam beberapa siri ujian.

Siri iPhone 12 ini bakal dilancarkan pada bulan Oktover ini. Jadi, sama-sama kita nantikan!!


Video Slow-Mo 120 fps, Tak Powerlah! Sensor Baru Sony Boleh Capai 960 fps!

Jualan smartphone jenama Sony ketika ini mungkin tidak semeriah yang mereka harapkan, kehadiran jenama-jenama lain yang mampu menawarkan spesifikasi yang setaraf dan lebih baik pada harga yang rendah menjadi salah satu sebab mengapa pengguna beralih arah. Namun itu tidak bermakna Sony tidak lagi menjadi pemain yang besar di dalam industri ini.

Sony masih lagi penting di dalam pasaran smartphone kerana mereka merupakan pengeluar terbesar bagi komponen yang penting pada sebuah smartphone. Majoriti peranti yang ada di pasaran menggunakan sensor Exmor keluaran Sony dengan kamera smartphone terbaik ketika ini menggunakan sensor model IMX378.

Tidak lama lagi kamera smartphone akan menjadi lebih hebat dengan Sony baru sahaja mengumumkan sensor kamera terbaru. Sony mencipta sensor yang mengintegrasikan memori DRAM, sehingga membolehkan sensor ini menangkap imej pada kelajuan yang sangat tinggi. Sensor yang masih belum mempunyai nama ini jauh meninggalkan kebolehan sensor IMX378 yang hanya mampu merekod video pada kadar 120 fps, sensor terbaru ini mampu merekod video pada kelajuan 960 fps dan 120 fps dalam kualiti 4K.

Sony mengesahkan sensor ini akan digunakan pada smartphone akan datang, tetapi tidak menyatakan sebarang tarikh muktamad. Dalam pada masa yang sama, Sony telah berkongsi kebolehan sensor terbaru mereka di dalam video. Mari kita sama-sama menonton.


Review Eksklusif: MMX Tampil Dengan 2 Produk Mengagumkan??!! jom Test!!

Anda suri rumah yang sentiasa sibuk melakukan kerja rumah atau seorang yang sudah penat apabila balik bekerja dan pulang ke rumah dan terpaksa membersihkan rumah dalam keadaan penat?? Jangan risau sebab min ada 2 produk yang sangat best yang min nak review hari ini!!! MMX Prime S7000 Wet & Dry 5KPA Laser App Smart Control Robot Cleaner dan MMX Aroma Max CM40 3-in-1 Capsule / Milk Frothing and Espresso Powder 20 Bar Coffee Machine.

Jika anda lihat sahat vacum ini, pasti anda sudah tertarik dengan rekaan-nya yang min boleh dikatakan sebagai produktif. Dengan bentuk yang membulat, ia mampu melaksanakan proses pembersihan di pelbagai jenis kawasan di rumah dengan sangat baik. Menariknya lagi, navigasi LIDAR yang terletak di tengah-tengah peranti ini memudahkan ia untuk mengesan dan melaksanakan proses mapping tersebut.  Selain ini, kualiti yang dipamerkan dari aspek material dan design peranti ini cukup memperlihatkan kemewahannya. Tampak lebih eksklusif dan bukan seperti vacuum yang sedia ada di pasaran.

Bagi korang yang malas nak men-vakum rumah sebab dah penat atau ada perkara lain yang perlu dilakukan di rumah, vacuum ini adalah penyelesaiannya kerana produk ini dihadirkan dengan auto mapping. Seperti yang kita tahu, produk ini boleh melaksanakan tugasan tanpa bantuan sesiapa. Vacuum ini dapat memetakan kawasan dalam rumah dengan baik tanpa sebarang lag. Jadi, ketika min menggunakan vacuum ini, kelancaran ketika produk ini melakukan tugasan sangat lancar. Ia  juga tampil dengan 4 mode yang berbeza iaitu Mode 1 yang merupakan keseluruhan rumah, Mode 2 Configured Zone, Mode 3 Pin & Go, dan yang terakhir Mode 4, Restricted Zone. Hal ini dapat terlaksanakan disebabkan oleh kehadiran fungsi LDS Laser Scanning System yang mampu membuat melakukan mapping dengan baik.

Apa yang menarik minat min mengenai produk ini adalah keunikkan fungsi Wet Mopping. Produk ini tampil dengan kaedah terbaharu mengemop iaitu dengan menggunakan bentuk Y bagi sapuan kedepan dan kebelakang. Yang baik mengenai ini adalah ia mampu membantu membersih dengan lebih baik berbanding vacuum yang lain. Dibantu dengan kapasiti tank yang agak besar untuk saiz vacuum ini, ia sangat membantu untuk menambahkan lagi keupayaan Wet Mopping peranti ini. Dihadirkan dengan 350ML Water Tank pasti dapat dilaksanakan dengan lebih lancar.

Anda pasti bosan kan setelah melakukan proses pembersihan dan ingin mengecas peranti tersebut,?? Jangan risau kerana peranti ini dilengkapi dengan AutoCharge. Setelah peranti ini kehabisan bateri, anda tidak perlu bersusah payah untuk mengangkat peranti ini untuk di cas kerana ia boleh melakukannya sendiri. Ia boleh pulang semula port pengecasan. Setelah di cas penuh, peranti ini akan pergi ke lokasi terakhirnya dan menyambung kembali tugasannya.

Apa yang best mengenai peranti ini adalah kita boleh mengawal peranti ini dengan hanya menggunakan aplikasi di telefon pintar anda. Yang seronok mengenainya, anda boleh menjadualkan waktu pembersihan, melaraskan kuasa sedutan, dan ia juga boleh disambungkan dengan smart home device iaitu Alexa dan Google Home. Jadi, anda tidak perlu lagi sentiasa memantau peranti ini melakukan tugasan pembersihan kerana ianya boleh dilaksanakan dengan hanya menggunakan aplikasi di telefon pintar anda.

Satu lagi produk dari MMX yang pastinya buat suri rumah dan peminat kopi tidak keruan yang mana mereka hadir dengan mesin  Milk Frothing and Espresso Powder 20 Bar Coffee Machine. Sesuatu yang menarik apabila mesin kopi ini pastinya membuatkan anda teruja untuk membuat kopi setiap hari. Min dapat mencuba juga mesin ini dan ini pandangan min terhadap mesin ini.

Jom kita lihat terlebih dahulu reka bentuk mesin ini apabila ia dihadirkan dengan rekaan yang bagi min sangat baik. Ia tampil dengan material stainless steal yang pastinya dapat bertahan dalam pelbagai jenis persekitaran. Tampil dengan warna hitam dan silver ini pastinya membuatkan ia tampil dengan sentuhan premium pada mesin ini.

Satu perkara menarik apabila steam wand pada mesin ini adalah boleh laras yang memudahkan pengguna.

Selain ini Touch control panel ia juga tampak lebih kemas dan mesra pengguna apabila ia berada di permukaan hadapan mesin ini. Tampil dengan beberapa butang kawalan antarannya Power On/Off, One cup, Two Cup dan Steam.

Buat yang tidak mengetahui , mesin ini adhir dengan 220-240V, 50-60Hz, 110W ditampilkan dengan 20 bar pressure pump yang berkuasa. Jadi pastinya keselamatan juga perlu dititik beratkan. Tapi jangan risau kerana mesih ini hadir dengan Overheat dan overpressure Protection yang membuatkan korang boleh membuat kopi tanpa perlu rasa bimbang. Kopi yang dibuat pasti akan lebih enak dan lazat. Buat itu sahaja, ia juga turut dihadirkan dengan manual Brewing dan manual Stop function yang bagi min saya memudahkan bagi mereka yang ingin membuat kopi yang lazat di rumah.

Menariknya juga, anda boleh melaraskan air panas dan steam know pada mesin ini yang memboleh anda membuat kopi mengikut citarasa anda kerana kawalan di tangan anda. Bak kata pepatah barulah rasa air tangan korang tu.

Kalau nak tahu, mesin ini langsung tidak menyusahkan korang kalau korang nak bersihkannya. Kalau korang tengok, drip trail yang hadir pada mesin ini adalah boleh tanggal dan ini membuatkan bagi korang untuk membersihkannya dengan hanya membukanya sahaja. Tak perlu nak bersusah-payah lagi.

Ia turut dihadirkan dengan 1.5L tangki air yang transparent yang boleh ditanggalkan. Jadi ketika anda mahu membersihkan tanki ini, jangan risau kerana anda boleh cabut, dan bersihkan dan pasang semua. Kualiti air anda pasti berada di tahap yang baik untuk menghasilkan kopi yang terbaik dari MMX.

Secara keseluruhannya, kedua-dua produk dari MMX ini memberikan fungsi yang baik tidak kiralah sama ada dari aspek pembersihan, kualiti reka bentuk, fungsi keselamatan mahupun keselamatan ketika menggunakannya. Apa yang lebih penting, MMX menjanjikan kualiti produk yang terunggul buat semua penggunanya yang mampu membuatkan hidup korang lebih senang dan rileks!!!! Jadi, Kedua-dua produk ni min kasi 5 Bintang!!!!! Jadi klik pada pautan ini untuk membeli peranti ini.


Reviu Eksklusif: Huawei nova 3e, Adakah Ia Model Alternatif Bagi Huawei P20?!

Kepada yang mempunyai bajet kecil tetapi dalam hati teringin untuk menggunakan Huawei P20, anda boleh pertimbangkan model terbaru dari Huawei yang dikenali sebagai nova 3e.

Hadir dengan rekaan mirip Huawei P20 tetapi menawarkan spesifikasi lebih rendah dan harga juga lebih murah berbanding Huawei P20. Ingin mengetahui adakah telefon pintar ini setanding dengan P20 secara keseluruhannya, teruskan membaca reviu eksklusif dari kami!

Reviu Bah 1 >> Reviu Eksklusif: Huawei nova 3e, Menampilkan Rekaan Mirip Huawei P20?!

Tidak semua peranti pintar yang hadir dengan paparan skrin rongak menyokong paparan skrin penuh untuk permainan mudah alih. Seperti nova 3e, tidak semua permainan menyokong paparan skrin penuh seperti Mobile Lagend.

Tetapi jika anda bermain permainan perlumbaan kereta seperti Racing 3 mahupun Asphalt 8, ianya hadir dengan paparan skrin penuh.

Kepada yang tidak gemar dengan paparan skrin ‘rongak’ atau lebih dikenali dengan nama Notch, anda boleh menyembunyikannya.

Caranya juga mudah, hanya perlu ke Settings -> Display -> Notch -> Hide notch. Ia secara automatik akan menghilangkan paparan skrin ‘rongak’ serta digantikan dengan paparan skrin normal.

Kebanyakan telefon pintar kelas pertengahan hari ini hadir dengan pengecaman wajah seperti honor 9 Lite, OPPO F5 dan juga vivo V9.

Tidak mahu ketinggalan, nova 3e juga dibekalkan dengan dua pilihan biometrik iaitu pengimbas cap jari dan juga pengecaman wajah.

Selain mampu membuka peranti dengan lebih pantas, nova 3e juga dikatakan hadir dengan ciri-ciri keselamatan yang ketat seperti tidak boleh membuka peranti sewaktu anda sedang tidur.

Jika ramai pengguna telefon pintar hari ini menggunakan aplikasi pihak ketiga untuk fungsi kecergasan, berlainan pula dengan nova 3e ini.

Aplikasi Health yang tersedia membantu anda untuk memantau aktiviti senaman yang dilakukan dengan menetapkan sasaran kecergasan yang dikehendaki. Terdapat tiga sasaran yang boleh anda pilih iaitu berdasarkan pada jarak, masa atau kalori.

Aplikasi Phone Manager pula berupaya membantu anda mengurus Huawei nova 3e secara optimum.

Antara fungsi yang disokong adalah penyingkiran fail yang tidak diperlukan, pemantauan penggunaan data Internet, senarai hitam kontak dan banyak lagi. Anda hanya perlu menekan ‘clear’ untuk menghapuskan fail yang tidak diperlukan.

Walaupun telefon pintar ini memfokuskan kepada pengguna yang gemar berswafoto, tetapi ia masih dibekalkan dengan pemproses berkuasa. Bagi yang mementingkan prestasi ketika membeli sesebuah telefon pintar, apa kata anda lihat dahulu ujian benchmark yang dijalankan sendiri oleh kami sebagai panduan memilih peranti mana yang terbaik!

Sebagai perbandingan, kami melakukan juga ujian benchmark terhadap dua model lagi iaitu OPPO F7 dan juga vivo V9.

Jarang dilihat peranti kelas pertengahan yang ada di pasaran hari ini hadir dengan sokongan pengecasan pantas. Berbeza dengan nova 3e kerana ia telah didatangkan dengan adapter pengecas yang menyokong output 9V2A.

Bagi membantu anda untuk melihat sendiri perbezaan masa mengecas yang diambil oleh peranti ini, kami telah menjalankan proses pengecasan dengan tiga model tanpa pengecasn pantas iaitu OPPO F7, vivo V9 dan Xiaomi Note 5.

Walaupun Huawei nova 3e hadir dalam kelas pertengahan, tetapi ia menawarkan spesifikasi yang tidak kurang hebatnya seperti Huawei P20. Pada pandangan kami, peranti ini boleh dianggap sebagai model alternatif bagi mereka yang mempunyai bajet rendah, tetapi dalam masa yang sama teringin untuk menggunakan Huawei P20.

Dikuasakan oleh pemproses Kirin 659 dengan RAM 4GB dan storan 64GB, nova 3e dioperasikan oleh Android 8.0 Oreo bersama paparan antaramuka EMUI 8.0. Sepertimana trend telefon pintar hari ini, telefon pintar ini turut menggunakan dwi kamera utama 16MP + 2MP f/2.2, manakala kamera hadapan pula menggunakan sensor 24 Megapiksel f/2.0. Pada panel belakang turut kelihatan sensor pengimbas cap jari dan bateri berkapasiti 3000mAh.

Walaupun hadir dalam kelas pertengahan, nova 3e dilihat hadir dengan fungsi kelas atasan seperti pengecaman wajah, ciri-ciri membuat rakaman jelas pada keadaan kurang pencahayaan dan juga sokongan pengecasan pantas (9V/2A).


InComm Japan Meluaskan Keupayaan Pembayaran QR dan Kod Bar

Lima jenama pembayaran QR/kod bar baru ditambah ke rangkaian pembayaran InComm yang telah sedia luas

TOKYO dan ATLANTA, 2 Oktober 2020 /PRNewswire/ — InComm, sebuah syarikat teknologi pembayaran terkemuka, mengumumkan hari ini bahawa ia telah bekerjasama dengan lima pemproses pembayaran QR dan kod bar luar negara untuk memudahkan penerimaan teknologi mereka di perniagaan di seluruh Jepun. Pemproses tersebut merangkumi AlipayHK dan UnionPay QR code, yang popular di China, EZ-Link Wallet dan Kakao Pay dari Korea, dan Touch’n Go eWallet dari Malaysia.

InComm Japan menyediakan pembayaran QR/kod bar di titik jualan menerusi sambungan di lebih 50,000 kedai di Jepun, termasuk kedai mudah beli utama, kedai ubat, kedai elektronik, gedung membeli-belah dan pasar raya. InComm mempunyai rangkaian rakan kongsi luar negara yang mantap seperti Alipay dan jenama domestik seperti au PAY, d payment® dan PayPay. Dengan kemasukan jenama-jenama ini, InComm kini menawarkan sejumlah 22 rakan kongsi pembayaran, termasuk 12 jenama dari Jepun dan 10 jenama luar negara. InComm Japan bukan sahaja mewujudkan ketersambungan, malah turut menyediakan sokongan operasi sehenti seperti integrasi, kempen jualan dan pemasaran serta sokongan pelanggan kepada pedagang.

“Pandemik ini telah membawa kesan yang buruk kepada industri pelancongan tetapi kita sedang bersiap sedia untuk pemulihan pada masa hadapan,” kata Takumaro Arai, Naib Presiden Kanan dan Pengurus Besar InComm Japan. “Kami membantu rakan kongsi runcit kami bersiap sedia untuk mengendalikan pembayaran pilihan pelanggan mereka dengan bekerjasama dengan perkhidmatan baru yang kian meningkat popular di rantau kita.”

Kerjasama ini selari dengan komitmen kerajaan Jepun untuk meningkatkan jumlah pembayaran bebas tunai dengan menggalakkan pertumbuhan dalam industri teknologi kewangan. InComm memainkan peranan penting dalam senario ini dengan membantu menghubungkan platform pembayaran dengan rangkaian runcitnya yang kian berkembang.

Mengenai InComm Japan InComm Japan merupakan anak syarikat InComm, sebuah teknologi pembayaran terkemuka yang beribu pejabat di Atlanta, Georgia, Amerika Syarikat. InComm memegang 386 paten global dan merupakan pereka baru dalam teknologi pengaktifan titik jualan dan prabayar. Di Jepun, syarikat ini menyediakan perkhidmatan di 65,000 lokasi runcit yang terdiri daripada kedai mudah beli, kedai ubat, perkakasan rumah dan kedai diskaun, hingga kepada peruncit besar-besaran, pasar raya dan peruncit lain. InComm Japan kini sedang meluaskan keupayaan pembayarannya untuk menyediakan perkhidmatan yang lebih baik kepada rakan kongsinya menerusi penyelarasan pelbagai pengendali pembayaran domestik dan asing. Fokus syarikat ini ke arah memperkemas pembayaran QR dan kod bar bagi integrasi titik jualan bermula pada tahun 2017 menerusi pemerolehan bersasar aset sistem dan teknologi pembayaran QR dan kod bar.

Mengenai InComm InComm mencipta pengalaman perdagangan yang lancar dan bernilai dengan mencipta lebih nilai dalam setiap transaksi menerusi teknologi pembayaran yang inovatif. Produk dan perkhidmatan InComm yang unik – yang merangkumi pusat beli-belah kad hadiah hingga kepada platform pembayaran yang dipertingkat – menghubungkan syarikat-syarikat daripada pelbagai jenis industri termasuk runcit, penjagaan kesihatan, tol & transit, insentif dan perkhidmatan kewangan  kepada pangkalan pelanggan yang sentiasa berkembang. InComm merupakan pelopor industri pembayaran yang beroperasi dari ibu pejabatnya di Atlanta, GA, serta memiliki lebih daripada 25 tahun pengalaman, lebih 500,000 titik pengedaran, 386 paten global dan kewujudan di lebih daripada 30 negara. Ketahui lebih lanjut di www.InComm.com.

Nilce Piccinini Sr. Pengurus KomunikasiInComm404-935-0377 npiccinini@incomm.com

Keywords: Computer/Electronics Electronic Commerce Retail Licensing/marketing agreements


HUAWEI Video Tawar 300 Video Pembelajaran Atas Talian!!!

Ekoran daripada Pendemik COVID 19 ini, para pelajar sukar untuk menhadiri kelas seperti biasa. Tapi tidak perlu bimbang kerana HUAWEI Video kini melancarkan video pembelajaran atas talian.

Sebanyak 300 episod dan boleh di tonton menerusi peranti HUAWEI dan dikongsikan oleh 22 orang pakar dalam setiap bidang.

Kandungan dan pakar dari 15 kelas ini adalah seperti berikut:

Buat yang tidak mengetahui pengguna Huawei baru dapat membeli produk berikut untuk mendapatkan tiga bulan akses premium percuma ke saluran Video Huawei:


[Promosi] : Nikmati 62GB Data Percuma Dengan HotlinkMU GIGA Sale!

Hello geng! Bersempena meraikan sambutan hari kemerdekaan Malaysia yang ke-62, Hotlink kini menawarkan promosi hebat dengan memberikan data tambahan sebanyak 62GB kepada pengguna prabayar!

Data tambahan ini boleh ditebus menerusi HotlinkMU GIGA Sale di aplikasi Hotlink Red – Beli mana-mana tawaran HotlinkMU GIGA Sale. Data tambahan 62GB akan diaktifkan secara automatik selepas pembelian berjaya – ia boleh digunakan untuk semua steaming dan muat turun sepanjang hari.

Bagi yang berminat, promosi bermula sekarang – 25 September 2019! Tunggu apa lagi? Tuntut 62GB Percuma Anda SEKARANG! Maklumat lanjut layari, Hotlink. Kekal bersama eRing dan jangan lupa like Facebook kami untuk lebih info terkini!


Tak Payah Bayar RM5K, Guna HUAWEI P30 Pun Boleh Rakam Gambar Kahwin Dengan Cantik…

Menjelang bulan Mac sahaja ramai pengeluar peranti pintar telah melancarkan pelbagai peranti flagship, semuanya lebih memfokuskan pada peningkatan prestasi penggambaran. Sama seperti HUAWEI, siri P30 yang bakal dilancarkan 26 Mac ini memperlihatkan kehebatan penggambaran yang unggul.

Kini, mereka terus membuktikan kehebatannya menerusi foto pra perkahwinan pelakon jelita Fasha Sandha bersama pasangannya Aidil Aziz. Gambar tersebut dikongsi sendiri oleh Fasha di Instagram miliknya, dan jelas nampak ia diambil dengan HUAWEI P30.

Menerusi perkongsian tersebut, gambar itu diambil pada jarak fokus yang berbeza – daripada jauh ke jarak yang sangat dekat.

Selepas diteliti, walaupun gambar di ambil pada jarak fokus sangat jauh, namun sulaman bunga pada gaun, cincin, anting-anting dan crown pada Fasha masih dapat dilihat dengan jelas di samping keperincian imej yang tajam pada setiap sudut.

Pada masa sama, kualiti yang terhasil berada di tahap sangat terbaik dengan memberi butiran imej yang sempurna. Sangat menarik, bukan?

Tidak dapat dinafikan, keupayaan zoom dengan penggambaran terbaik ini adalah sesuatu yang kita boleh harapkan daripada siri HUAWEI P30. Bekerjasama dengan Leica untuk empat tahun berturut-turut, HUAWEI memang sentiasa terkenal dengan keupayaan kamera yang cemerlang.

Ini dapat dikukuhkan apabila HUAWEI P20 Pro dan Mate 20 Pro turut menduduki tempata paling atas sekali dalam tanda aras DxOMark, yang mana mencapai skor 109. Selain itu, CEO HUAWEI iaitu Richard Yu juga pernah berkongsi sampel gambar  bulan dengan butiran tajam dan ia dipercayai diambil dari Huawei P30 Pro.

Jadi dengan adanya pendedahan ini, kita mempunyai sebab yang kukuh untuk percaya bahawa HUAWEI P30 boleh mengezum imej tanpa menjejaskan kualiti gambar. Bertemakan “Rewrite the Rules”, sama-sama kita tunggu kejutan yang bakal dibawa HUAWEI pada 26 Mac ini!


MWC 2019: Nokia 4.2 & Nokia 3.2 – Peranti Pertengahan Berasaskan Android One

Selain pengenalan awal Nokia 9 PureView dan Nokia 1 Plus kepada umum di acara MWC 2019, HMD Global juga membawa dua lagi peranti pertengahan yang berasaskan Android 9 Pie Go Edition ke pasaran, masing-masing adalah Nokia 4.2 dan Nokia 3.2.

Sokongan butang Google Assistant telah disediakan dan anda hanya perlu menekan sekali sahaja untuk mengaktifkan fungsi ini, kedua-dua peranti ini juga dibekalkan pilihan 2GB/3GB RAM serta 16GB/32GB ROM.

Nokia 4.2 mempunyai paparan skrin 5.71 inci HD+ a-Si TFT LCD bersama rekaan takuk yang menempatkan kamera swafoto 8MP, serta kamera utama Dual 13MP + 2MP pada panel belakang. Kuasa dalaman dijana dengan cip pemproses Snapdragon 439 dan kapasiti bateri sebesar 3,000mAh.

Sistem keselamatan seperti pengimbas cap jari dan pengecaman wajah juga disediakan bersama sambungan NFC, terdapat dua warna iaitu Hitam dan Pink Sand untuk dipilih.

Sementara Nokia 3.2 pula, ia dilengkapi dengan skrin 6.26 inci dengan sokongan cip pemproses Snapdragon 439. Bahagian kamera utama menggunakan lensa 13MP dan kamera hadapan 5MP, penggunaan kapasiti bateri lebih besar berbanding Nokia 4.2 iaitu sebesar 4,000mAh.

Walaupun Nokia 3.2 juga menyokong teknologi pengimbas cap jari, tetapi ia hanya sokong pada versi 32GB sahaja, terdapat dua warna untuk dipilih sama ada Hitam atau Steel.

Buat setakat ini kedua-dua peranti masih tidak diberitahu bila akan masuk ke pasaran tempatan.


LTI akan Mengambil Alih Firma Kejuruteraan Digital, Cuelogic

– Pengambilalihan ini untuk meningkatkan keupayaan pembangunan produk natif awan

MUMBAI, India, 16 Jun 2021 /PRNewswire/ — Larsen & Toubro Infotech Ltd. (BSE: 540005) (NSE: LTI), sebuah syarikat perundingan teknologi dan penyelesaian digital global, telah menandatangani perjanjian muktamad untuk mengambil alih Cuelogic Technologies, sebuah syarikat Kejuruteraan Digital dan Penyumberluaran Pembangunan Produk yang beribu pejabat di Pune, India. Ditubuhkan pada tahun 2010, Cuelogic telah membina keupayaan dalam kejuruteraan digital dan memberi tumpuan terutamanya dalam membangunkan aplikasi mudah alih dan web natif awan, pemodenan serta mengendalikan Makmal Inovasi sebagai perkhidmatan kepada pelanggannya di AS dan India.

Kejuruteraan Digital merupakan peluang pasaran yang penting dan pengambilalihan ini akan menyediakan akses segera kepada perniagaan yang berkembang pesat dengan daftar pelanggan yang mengagumkan dan mempunyai lebih 300 orang pekerja. Cuelogic bekerjasama dengan pelanggan perusahaan dalam pelbagai aspek pendigitalan seperti Perundingan UX, Operasi Pembangunan (DevOps), Perundingan AI, Internet Benda (IoT), Pemodenan Aplikasi, Seni Bina & Integrasi Awan. Dengan lebih 100 produk yang berjaya dibangunkan, Cuelogic membantu perusahaan global membina dan mengembangkan perniagaan digital moden.

Sanjay Jalona, Ketua Pegawai Eksekutif & Pengarah Urusan LTI berkata: “Kami percaya bahawa pembangunan produk yang pantas merupakan suatu keperluan penting untuk mempercepat pendigitalan di seluruh industri. Pelanggan kami mencari penyelesaian yang tangkas untuk bersaing dengan berkesan dalam dunia yang berubah-ubah. Keupayaan kejuruteraan digital Cuelogic Technologies yang digabungkan dengan alat dan metodologinya akan membantu pelanggan kami berinovasi, melancarkan produk, mempercepatkan masa ke pasaran dan mengekalkan produk secara optimum. Saya mengalu-alukan pasukan Cuelogic, pelanggan dan rakan kongsi mereka menyertai keluarga LTI.”

Nikhil Ambekar, Ketua Pegawai Eksekutif Cuelogic Technologies berkata: “Apabila Vikrant, Neel dan saya bersama-sama mengasaskan Cuelogic, matlamat kami adalah untuk membawa perkhidmatan pembangunan produk yang pantas dan boleh dipercayai kepada perusahaan dan membantu meningkatkan transformasi digital mereka. Kepakaran digital dan budaya unik kami telah membantu kami membina asas yang kukuh. Sebagai sebuah syarikat yang obsesi dengan kecemerlangan kejuruteraan, kami mendapati LTI sebagai rakan kongsi yang ideal bagi fasa seterusnya dalam perjalanan kami. LTI ialah peneraju pertumbuhan dalam industri dan kami teruja untuk menambahkan lagi kekuatan keupayaan Digitalnya yang menakjubkan.”

Cuelogic akan disepadukan dengan amalan Digital LTI. Ini merupakan pengambilalihan yang ketujuh oleh LTI sejak syarikat tersebut disenaraikan pada tahun 2016. Pengambilalihan awal telah meningkatkan kepakaran syarikat dalam bidang data & analitik, perundingan awan, automasi pintar dan platform khusus industri.

LTI (NSE: LTI) ialah sebuah Syarikat perundingan teknologi dan penyelesaian digital global yang membantu lebih 400 pelanggan berjaya dalam dunia yang kian menumpu. Dengan operasi di 31 buah negara, kami berusaha keras untuk pelanggan kami dan mempercepat transformasi digital mereka dengan platform Mosaic LTI yang membolehkan perjalanan mudah alih, sosial, analitik, IoT dan awan mereka. Ditubuhkan pada tahun 1997 sebagai anak syarikat Larsen & Toubro Limited, warisan unik kami memberi kami kepakaran dunia nyata yang tiada tandingan untuk menyelesaikan cabaran perniagaan yang paling kompleks meliputi semua industri. Setiap hari, pasukan kami yang terdiri daripada lebih 35,000 warga LTI membolehkan pelanggan kami meningkatkan keberkesanan operasi perniagaan dan teknologi serta memberikan nilai kepada pelanggan, pekerja dan para pemegang saham mereka. Ikuti kami di @LTI_Global

Keywords:  Computer Software Computer/Electronics Acquisitions, mergers, takeovers Feature News Releases


Tak Payah Koyak Poket Lagi! Shopping Dengan Fave eCards – Penjimatan Sehingga 50%

Jingle Bell~ Jingle Bell~ Musim Christmas bakal menjelang. Ingin hadiahkan sesuatu kepada yang tersayang? Poket dah kering tapi nak bagi yang terbaik? Jangan risau, jom dapatkan Fave eCards hari ini & nikmati penjimatan sehingga 50%!

Korang kini boleh dapatkan eCards menerusi aplikasi Fave – kad digital yang menyediakan pelbagai cashback dan bonus untuk pemegang kad. Jumlah cashback akan dikreditkan serta-merta ke profil pengguna pada akaun aplikasi Fave setiap kali selesai pembelian. Dengan eCards, korang boleh nikmati penjimatan berganda untuk bersama keluarga dan rakan-rakan. Korang juga boleh menjadikannya sebagai hadiah kepada yang tersayang.

Menarik bukan? Dengan Fave eCards pelbagai pilihan menarik tersedia termasuk bersantai bersama tersayang di Erawan Wellness atau nikmati salad yang sedap di The Rub Bar. Tidak ketinggalan, korang juga boleh pergi ke outlet SONY di Mid Valley untuk memiliki barangan elektronik terkini yang ditawarkan. So. menarik kan? Maklumat lajut layari, Fave Malaysia. Muat turun aplikasi Fave menerusi : App Store | Play Store


IFA 2018 : Lenovo ThinkPad X1 Extreme Lengkap Dengan Intel Core-i9, NVIDIA GTX 1050 Ti

Di IFA 2018, Lenovo telah melancarkan beberapa siri komputer riba yang baru dalam usaha meneruskan komitmen menjadikan peranti lebih mudah digunakan dan produktif bagi pengguna antaranya, Lenovo ThinkPad X1 Extreme.

ThinkPad X1 Extreme terbaru ini direka dengan ketebalan 18.4 mm dan berat sekitar 1.7 kg. Selain itu, model ini mempunyai skrin bersaiz 15 inci dengan resolusi sehingga 4k selain lengkap disokong dengan Dolby Vision dan multi-touch HDR .

Ia juga mempunyai kelengkapan pemproses Intel Core i7 atau Core i9, digabungkan dengan RAM DDR4 hingga 64GB di samping media penyimpanan SSD PCIe sehingga 2TB dengan sokongan RAID 0 + 1.

ThinkPad X1 Extreme turut disertakan dengan kad grafik NVIDIA GeForce GTX 1050 Ti MaxQ dan turut dilengkapi dengan sistem penyejukan dwi-kipas bagi memastikan komputer riba ini mampu berfungsi secara optimum.

Selain hadir dengan sistem operasi Windows 10, ia juga  menyokong Windows Hello untuk membuka komputer riba dengan pengimbas muka.

Komputer riba ini mampu beroperasi sehingga 15 jam dengan sekali caj. Dengan sokongan pengecasan pantas pula, 80% bateri boleh dicaj dalam masa satu jam.

Lenovo ThinkPad X1 Extreme akan dijual pada harga yang bermula dari $1859 (RM 7671)Ketersediaan dijadualkan pada September 2018.


OPPO A77 Black Edition Boleh Dibeli Bermula Bulan Hadapan

Berikutan telefon pintar berwarna hitam mendapat permintaan yang tinggi di Malaysia, OPPO Malaysia akan membawa masuk peranti OPPO A77 Black Edition bermula minggu hadapan di semua stor konsep termasuk kedai pengedar yang sah.

OPPO A77 Black Edition dengan paparan bersaiz 5.5 HD penuh menumpukan spesifikasi kamera depan seperti 16 Megapiksel dengan mod Beauty, kamera belakang mendapat 13 Megapiksel.  Seterusnya, pemproses MediaTek MT6750T diguna pakai, RAM sebesar 4GB dan storan 64GB juga menyokong kad microSD sehingga 128GB. Bahagian dalaman dimuatkan pula bateri berkapastiti 3,200mAh.

Sesiapa yang kocek dah kering tu, dah mula mengorek tabung okay!


Excelra Lancar Pangkalan Data Tujuan Semula Ubatan COVID-19 Sokong Usaha Pembangunan Ubatan Global Terhadap Novel Coronavirus

HYDERABAD, India, 13 April 2020 /PRNewswire/ —  Excelra, sebuah syarikat data dan analitik global yang terkemuka, hari ini mengumumkan pelancaran Pangkalan Data Tujuan Semula Ubatan COVID-19 (https://www.excelra.com/covid-19-drug-repurposing-database/). Pangkalan data ‘akses terbuka’ ini menyediakan kompilasi molekul kecil dan biologik ‘yang diluluskan sebelum ini’ dengan profil praklinikal, farmakokinetik, farmakodinamik dan ketoksikan diketahui yang dapat memasuki dengan pantas sama ada percubaan klinikal Fasa 2 atau 3 melalui kaedah pantas untuk COVID-19. Di samping itu, pangkalan data ini turut menyediakan maklumat mengenai calon-calon ubatan menyakinkan yang berada dalam pelbagai tahap ‘klinikal, praklinikal, ujikaji’ dalam penemuan dan pembangunan ubatan untuk COVID-19.

Merujuk kepada banyaknya maklumat ini, Dr. Nandu Gattu, Naib Presiden Kanan, Pharma Analytics, Excelra berkata, “Pangkalan data DR COVID-19 ialah satu kompilasi data penting yang tersebar dalam pelbagai bahan penerbitan, laporan, pangkalan data dan repositori pengetahuan berserta bahan bertulis rujukan meliputi ubat-ubatan, penyakit, sasaran dan mekanisme tindakan. Usaha kami adalah bagi menyokong usaha-usaha saintifik global yang berterusan bagi mengenal pasti pilihan terapi yang selamat dan berkesan bagi merawat penyakit novel coronavirus.”

Tujuan Semula Ubatan di Excelra dikuasakan oleh Platform Bersepadu Tujuan Semula Global (GRIP) mereka yang menggabungkan pangkalan data tujuan semula proprietari, algoritma, alatan analitik dan enjin visualisasi. Pangkalan data GRIP dibina dengan mengumpul data kimia, data biologi dan data klinikal yang luas yang bersama-sama menyumbang kepada lebih 10 juta perkaitan antara triad ‘ubat-penyakit-sasaran’.

Penyelesaian data dan analitik Excelra memperkasa inovasi dalam sains hayat merentas rantaian nilai bermula daripada penemuan ke pasaran. Excelra Edge terhasil daripada penggabungan lancar antara aset data diatur yang proprietari, kepakaran domain mendalam dan sains data. Pasukan pelbagai fungsi syarikat ini mengharmonikan dan menganalisis jumlah besar data tidak berstruktur yang berbeza menggunakan teknologi yang canggih. Kami mendorong keputusan dipacu data untuk membawakan kecekapan operasi bagi mempercepatkan penemuan dan pembangunan ubatan. Sejak 18 tahun yang lalu, Excelra telah menjadi rakan kongsi data dan analitik pilihan untuk lebih 150 pelanggan global termasuk 15 daripada 20 syarikat Farmaseutikal besar yang utama.www.excelra.com

Akses Pangkalan Data Tujuan Semula Ubatan COVID-19: https://www.excelra.com/covid-19-drug-repurposing-database/

Maklumat Perhubungan: Dorothy Paul – Pengarah Pemasaran Tel: +91-9908130236 Emel:  dorothy.paul@excelra.com

Keywords:  Computer/Electronics Health Care/Hospital Medical/Pharmaceuticals Pharmaceuticals Publishing/Information Service New products/services Data Analytics


DxoMark : OPPO Reno 10x Zoom Raih Skor Sebanyak 116 Mata – Setanding HUAWEI P30 Pro

DxoMark kini berkongsi skor untuk OPOO Reno 10x Zoom di laman rasmi mereka. Memetik penyenaraian dikongsi, OPPO Reno 10x Zoom berjaya mengumpul skor sebanyak 116 mata – sekaligus meletakkannya setaraf dengan HUAWEI P30 Pro. Pada keupayaan kamera statik, OPPO Reno 10x zoom mencatatkan skor sebanyak 125poin, manakala rakaman video pula mendapat skor sebanyak 100 poin.

DxoMark mengatakan OPPO Reno 10x zoom berupaya menyajikan rakaman terbaik – tidak mengira apa jua keadaannya, baik terang mahupun pada pencahayaan rendah. Pada masa sama, ia juga menawarkan sokangan penstabilan video yang mantap – termasuk fungsi autofokus yang responsif. So, apa pendapat korang mengenai pencapaian ini? Untuk laporan penuh, layari DxOMark.


Adakah Ini Rupa Samsung Galaxy S9 Dan S9+?

Selepas kejayaan dalam penjualan Samsung Galaxy Note8 tahun ini, Samsung kini sedang fokus dalam penghasilan Galaxy S9. Peranti yang juga flagship untuk syarikat Korea ini kini menjadi topik hangat iaitu adakah ia akan menggunakan rekaan seperti iPhone X?

Baru-baru ini di arena sesawang ada mengatakan Samsung Galaxy S9 akan hadir di pasaran global penggal pertama tahun hadapan. Peranti ini tidak akan menggunakan paparan penuh di depan sebaliknya masih mengekalkan identiti seperti apa yang boleh dilihat pada Galaxy S8 – cuma bingkai telah dinipiskan sedikit dan tidak bersegi.

Apa yang boleh dijangkakan, siri Galaxy terbaru ini akan didatangkan dengan dua model iaitu Galaxy S9 dan Galaxy S9+. Dua model ini dibezakan dengan saiz paparan, dan paling jelas ialah kehadiran kamera utamanya. Dwi kamera yang mana telah digunakan pada Note8 akan diguna pakai pada S9+ manakala S9 hanya dibekalkan dengan satu lensa sahaja.

Berbalik kepada rekaan hadapan, Samsung kemungkinan tidak akan memasukkan paparan 4K oleh kerana ekosistem Gear VR masih lagi belum menyokongnya – jadi, tahun hadapan bukan tahun untuk Samsung menggunakan paparan tersebut.

Selain itu, ura-ura yang mengatakan Galaxy S9 akan mengguna pakai pengimbas cap jari di bawah skrin adalah tipis sama sekali. Samsung mengambil keputusan untuk menangguhkan integrasi tersebut dan hanya meletakkan cap jari biometrik di panel belakang.

Untuk perkakasan dalaman, Galaxy S9 dan Galaxy S9+ akan dikuasakan oleh cip pemproses terbaru Qualcomm Snapdragon 845 dan kapasiti RAM sebanyak 6GB (sekurang-kurangnya) dan storan bermula dengan 64GB. Sistem operasi pula dijana Android Oreo disamping antaramuka TouchWiz versi 8.1.

Apa-apa pun, kita tunggu sahaja pengumuman dari pihak Samsung di masa akan datang.


HONOR MagicBook 14 & MagicBook 15 Rasmi – Penawaran Spesifikasi Premium + Rekaan Serba Baru

Selepas muncul dengan HONOR 9X Pro dan HONOR View 30 Pro, sekali lagi syarikat tersebut menggegarkan pasaran global dengan kemunculan dua komputer riba iaitu HONOR MagicBook 14 dan HONOR MagicBook 15. Kedua-duanya dikuasakan oleh pemproses serba baharu dengan reka bentuk yang lebih baik bersama bilah lebih nipis.

HONOR MagicBook 14 dan MagicBook 15 tersedia dalam dua warna menarik iaitu Space Grey & Mystic Silver. Harga dan ketersediaan adalah seperti di bawah :


Pra-Tempahan Apple iPhone 8 Warna Merah Dibuka – Harga Bermula RM3,649

Beberapa hari lepas Apple telah mengumumkan ketersediaan warna merah baharu untuk iPhone 8 dan iPhone 8 Plus. Kini di laman rasmi Apple Malaysia, ia sedia untuk di pra-tempah pada harga bermula RM3,649 untuk iPhone 8 dan RM4,149 untuk iPhone 8 Plus.

Harga yang ditawarkan adalah sama seperti peranti iPhone dengan warna sedia ada. Oleh itu, warna merah ini sebahagian daripada pilihan tambahan kepada peminat produk Apple di luar sana untuk mendapatkan warna edisi terhad (PRODUCT) RED.

Apple iPhone 8 dan iPhone 8 Plus (PRODUCT) RED ditawarkan dalam pilihan storan asas 64GB, sementara untuk storan 256GB pelanggan perlu membuat penambahan wang. Pra-tempah untuk kedua-dua produk boleh dibuat di laman rasmi Apple Malaysia.

Warna merah pada iPhone ini sebenarnya merupakan produk bantuan amal untuk Dana Antarbangsa dalam membantu pesakit AIDS dan HIV. Jadi, jika anda membeli peranti ini dalam masa sama anda turut membantu golongan yang tidak bernasib baik.

Pra tempah iPhone 8 (PRODUCT) RED di sini.


WeChat Pay My Memperkenalkan Pembayaran Tanpa Tunai Terbaru – Gerai Mamak Pun Boleh Guna!

WeChat Pay merupakan sistem pembayaran tanpa tunai yang sangat popular di seluruh dunia, kehidupan penduduk di China boleh dikatakan bergantung sepenuhnya pada sistem ini sama ada di kedai atau pun perniagaan kecil di tepi jalan.

Pasaran Malaysia juga telah memberi sokongan penuh pada WeChat Pay My sejak Jun 2018, hari ini mereka sekali lagi mengumumkan beberapa kedai rangkaian yang akan menyokong sistem ini serta perancangan masa depan di pasaran tempatan.

Menurut WeChat Pay My, mereka berharap sistem pembayaran tanpa tunai boleh diperluaskan kepada perniagaan kecil seperti penjual kuih di tepi jalan selain kedai rangkaian.

Tambahan lagi, perkhidmatan baharu seperti pembelian menerusi mesin layan diri dan memesan makanan di restoran Mamak yang akan dilancarkan dahulu di kawasan Lembah Klang menerusi aplikasi WeChat juga dilancarkan dalam masa terdekat.

Melalui apa yang dikongsikan, WeChat Pay MY akan diperluaskan dengan perkhidmatan yang lebih bagus dan canggih sepertimana pengguna di China.


Kandungan Muat Turun Paling Popular Sepanjang 5 Tahun Play Store

Sudah 5 tahun semenjak Android Market dijenamakan sebagai Play Store, sekaligus membawa pelbagai kandungan selain aplikasi seperti buku digital, muzik, filem dan rancangan TV. Play Store kini diakses lebih 1 bilion pengguna aktif di 190 negara di mana servis ini dibuka.

Kita lihat ranking populariti yang dikeluarkan Google bagi kandungan muat turun Play Store sepanjang 5 tahun yang lalu.


Versi Terbaru Aplikasi UBER Dengan Filter Snapchat & Fungsi Menggunakan Lokasi Pihak Ketiga

UBER melancarkan dua fungsi terbaru yang kini boleh dinikmati melalui aplikasi mobil. Fungsi pertama lebih kepada mereka yang gemar bersosial melalui aplikasi Snapchat. Sekarang anda boleh menggunakan filter khas UBER yang hanya boleh diakses dalam satu-satu masa. Ketika sedang di dalam perjalanan servis UBER, buka aplikasi UBER dan aktifkan filter UBER dan anda akan terus dibawa masuk ke aplikasi Snapchat untuk menggunakan filter tersebut.

Fungsi kedua pula adalah untuk anda gunakan lokasi kenalan sebagai destinasi perjalanan. Dari dalam aplikasi, anda boleh meminta lokasi dari senarai kenalan dan menetapkannya menjadi destinasi perjalanan anda.


Realme, Sub-jenama OPPO Sedia Memperluas Jejak Di Asia Tenggara

Satu lagi pengeluar peranti pintar yang juga merupakan sub jenama OPPO iaitu Realme mengumumkan bahawa mereka kini sedia memperluaskan penawaran di rantau asia tenggara dan bakal melancarkan telefon pintar mereka di Malaysia.

Peranti baharu ini ini dikatakan menyasarkan golongan belia sebagai sasaran utama dan bakal hadir dengan pelbagai fungsi terbaharu yang selari dengan perkembangan teknologi terkini. Peranti ini juga turut akan hadir dengan harga yang mampu milik.

Difahamkan, Realme telah beroperasi sejak beberapa bulan yang lalu. Jenama peranti pintar ini telah muncul dengan dua model yang bergaya iaitu Realme 1 dan juga Realme 2 dan hanya ditawarkan di India sahaja – ia menerima permintaan yang tinggi dan positif disana.

Di samping itu, kami juga difahamkan Realme2 yang dilengkapi dengan rekaan takut selain sokongan dwi kamera pada bahagian belakang akan menembusi pasaran Malaysia dengan harga yang cukup ‘wow’ kelak.


Kedai Konsep MSI di BB Park, Bukit Bintang Akan Berpindah Ke Lokasi Baru

MSI Concept Store akan berpindah!! Mengikuti rancangan pembangunan semula Plaza Low Yat, kedai konsep MSI di BB Park akan dipindahkan, dan 15 Jun akan menjadi hari terakhir perniagaan. Lokasi baru belum dinyatakan, MSI mengatakan ia dijadualkan dibuka pada separuh kedua tahun ini dan masih akan terletak di pusat bandar.

Anda masih boleh mencuba produk MSI di kedai MSI (G-K003A) di tingkat bawah Plaza Low Yat sebelum lokasi kedai konsep baru diumumkan. Untuk masalah perkhidmatan produk, lihat halaman Lokasi Perkhidmatan MSI dan cari pusat servis terdekat di sekitar anda.

Waktu buka dan tutup kedua-dua kedai dan pusat perkhidmatan mungkin berbeza-beza semasa penutupan seluruh negara. Sekiranya anda tidak mahu keluar dan mempertaruhkan kesihatan anda semasa wabak, anda boleh mengunjungi MSI official online store sebagai alternatif.


Miliki Samsung Galaxy S20 FE Pada Harga RM2699 Bersempena 11.11!!!

Jika ada sesiapa yang ingin memiliki peranti Samsung Galaxy S20 FE, ada berita baik kerana Samsung menawarkan harga yang jauh lebih murah bersempena 11.11 iaitu ia dijual pada harga Rm2699 sahaja!!

Anda boleh memiliki peranti ini bermula dari 11 November ini. Namun, Samsung telah membuang sokongan 5G.

Jadi teruskan bersama kami, bagi mengetahui maklumat terperinci mengenai promosi-promosi menarik!!


Audiotica

Ramai dikalangan kita yang gemar mendengar muzik kegemaran melalui laman web, tetapi tidak tahu apakah aplikasi yang mampu memenuhi keperluan tersebut? Usah risau, kini anda bebas mendengar pelbagai lagu kegemaran yang diinginkan menerusi aplikasi terbaru yang boleh dimuat turun di Windows Store iaitu Audiotica. Lebih menarik lagi, anda boleh mendengar berjuta-juta track lagu dari pelbagai artis di seluruh dunia. Malah ia turut menawarkan audio berkualiti HD terus dengan hanya menggunakan smartphone kesayangan sahaja.

Jika lagu yang ingin didengar tiada dalam senarai tersebut, Audiotica akan mengimportnya untuk anda. Aplikasi ini 99% lebih cepat dan mampu menjimatkan lebih daripada 70% jangka hayat baterinya. Selain itu, anda juga boleh mendengar muzik  terus dari Deezer, Last.FM, Spotify serta SoundCloud.


Perkara Yang perlu Anda Tahun Mengenai Caj Pembatalan perkhidmatan Grab!!!

Sejak beberapa hari lalu, pengguna aplikasi Grab dikejutkan dengan Grab malaysia akan memperkenalkan caj pembatalan perkhidmatan iaitu pelanggan Grab akan dikenakan caj sebanyak RM3 hingga RM5 jika melakukan pembatalan selepas 5 minit pemandu Grab menerima tempahan.

Berikut merupakan dua situasi berlaku yang membolehkan caj ini dilaksanakan:

Kaedah pembayaran caj ini boleh dilaksanakan menerusi 2 kaedah. Yang pertama bayaran tunai, iaitu pelanggan perlu membayar yuran pembatalan perkhidmatan grab yang seterusnya. Kedua ialah pembayaran kad kredit atau GrabPay yang mana ia akan dipotong secara terus.

Dalam pada itu, Grab turut memberitahu bahawa pembatalan selepas 5 minit yang pertama tidak akan dicaj. Sekiranya bayaran tambang adalah tidak munasabah, mereka boleh membuat laporan dan sekiranya alasan tersebut adalah munasabah, maka bayaran akan dipulangkan semula.

Berikut merupakan caj yang akan dikenakan mengikut pengkhususan:

Caj yang dibatalkan itu akan terus dimasukkan ke dalam akaun pemandu yang dibatalkan. Selain itu, pemandu yang membatalkan tempahan pula, Grab akan membayar balik pengguna pada kadar yang sama jika terdapat pemandu-pemandu yang sering membatalkan tempahan.

Tindakan disiplin seperti penggantungan ataupun melarang terus pemandu-pemandu tersebut daripada memandu untuk Grab akan dilaksanakan.

Caj pembatalan ini akan mula dikuatkuasakan pada 25Mac ini.


Penampilan Treler Rasmi Untuk Dokumentari Ciri Baharu oleh Pengarah Anthony Wonke yang memenangi anugerah BAFTA untuk Jenama Global Johnnie Walker

“Untuk muncul daripada tiada apa-apa dan mencipta sesuatu dari diri kita sendiri – itulah ikonik yang ada dalam diri sendiri” Cappadonna, Wu-Tang Clan

“Anda mesti memikirkannya sebagai peralihan, sebagai sebahagian daripada budaya” Sir John Hegarty

LONDON, 26 Oktober 2020 /PRNewswire/ — Sejak pengumumannya pada musim panas yang lalu, ramalan telah berkembang untuk dokumentari pemenang anugerah BAFTA Antony Wonke tentang ikon wiski Scotch Johnnie Walker – dan hari ini treler rasmi telah mula ditayangkan.

Pratonton selama 60 saat untuk The Man Who Walked Around the World – yang akan ditayangkan di portfolio jenama dan perkhidmatan Discovery pada 12 November – menampilkan sumbangan daripada Cappadonna Wu Tan Clan, aktres dan aktivis Sophia Bush, pemuzik rock Zakk Wylde, 88rising’s Sean Miyashiro, legenda pengiklanan Sir John Hegarty dan ramai lagi.

Berikutan kisahnya sebagai bintang sukan terbesar di dunia dalam “Ronaldo” dan merakam perjalanan Star Wars dalam “The Director & the Jedi”, pengarah Oscar, Anthony Wonke mendapat inspirasi untuk mengubah kameranya kepada jenama wiski Scotch terbesar di dunia setelah melihat Striding Man yang terkenal muncul berulang kali dalam filem, video muzik dan bar ketika dia mengembara di seluruh dunia.

Dia berkata, “Simbol Striding Man seolah-olah ada di mana-mana dalam sesuatu bentuk dan ciri dan telah menampilkan gaya yang tersendiri. Ia seolah melampaui jenama untuk menjadi sesuatu yang benar-benar ikonik.”

“Kami menempuh perjalanan yang luar biasa, melalui rakaman selama bertahun-tahun dan berbual dengan khalayak daripada semua lapisan masyarakat untuk mencipta filem ini – pelakon, pemuzik, pekerja bar, seniman, aktivis dan ramai lagi. Ia adalah suatu kisah yang hebat.”

The Man Who Walked Around the World ialah dokumentari berciri bebas yang dihasilkan oleh Something™ Originals dan dikeluarkan oleh syarikat produksi Partizan yang memenangi pelbagai anugerah. Filem ini meneroka segala-galanya daripada asal-usul jenama hingga bahagian yang dimainkannya dalam filem-filem Hollywood legenda dan muzik yang berkait rapat dengan generasi. Ia mendalami kesan budaya wiski secara global dan terus meneroka perjalanan selama 200 tahun daripada kedai serbaneka tempatan hingga menjadi ikon global, Johnnie Walker tetap relevan sama seperti dulu.

Naib Presiden Sumber dan Perolehan Kandungan Discovery, Myriam Lopez-Otazu berkata: “Kami gembira dapat menyaksikan penampilan pertama The Man Who Walked Around the World dan tidak sabar untuk berkongsi dokumentari tersebut dengan penonton global yang juga peminat Discovery.”

Pengarah Diageo Global Scotch, John Williams menambah: “Kami telah menantikan saat ini sejak kami mendengar tentang pembikinan dokumentari tersebut. Johnnie Walker mempunyai kisah yang luar biasa untuk diceritakan dan cara Anthony dan Something™ Originals menggarapnya adalah sangat menarik bagi kami.”

Rakan Kongsi Pengurusan Something™ Originals, Andy Hewitt mengulas: “Untuk Johnnie Walker menampilkan dirinya dalam produksi bebas dengan cara ini merupakan satu langkah yang sangat berani. Itu merupakan satu kepercayaan daripada pihak mereka, tetapi mereka percaya kepada kami dan perkara yang cuba kami lakukan. Anthony ialah seorang yang hebat dan kami sentiasa yakin bahawa bersama-sama kami dapat membuat sebuah ciri dokumentari luar biasa yang akan sentiasa diingati.”

Anda boleh menonton treler bagi filem The Man Who Walked Around the World di sini: https://youtube.com/channel/UCKdI6o1Rx9BcFaQ1Ul5Xx6A

Filem penuh akan disiarkan di portfolio jenama dan perkhidmatan Discovery mulai 12 November. Untuk maklumat lanjut, sila layari https://themanwho.film.

Keywords: Beer, Wine & Spirits Beverages Computer/Electronics Entertainment Film & Motion Picture Multimedia/Online/Internet Television New products/services


Rasmi! ASUS ZenFone AR Dilancarkan Di Malaysia Dengan Tanda Harga RM3,799!!!

Telefon pintar sudah semestinya menjadi peneman setia walau di mana sekalipun. Memanggil rakan atau orang tersayang, menghantar pesanan ringkas, melayan laman sesawang, malah memuat naik gambar di laman sosial sudah menjadi perkara normal yang dilakukan.

Sehingga kini, ASUS mengambil langkah ke hadapan dengan memperkenalkan ASUS ZenFone AR. Telefon pintar ini hadir dengan fungsi AR iaitu sebuah projek Tango yang membolehkan pengguna berada dalam realiti maya.

ASUS Tricam yang disediakan menggunakan tiga lensa kamera dari jenis Motion Tracking System, Depth Sensing Camera dan Pixel Master 23 Megapiksel. Kamera-kamera ini bekerjasama memaparkan objek maya pada persekitaran sebenar dengan terperinci. Kamera depan pula diletakkan lensa sudut lebar 85 darjah 8 Megapiksel Pixel Master.

Pengguna juga boleh menggunakan alat Google Daydream untuk melihat persekitaran AR dengan lebih terperinci pada sudut 360 darjah. Selain itu, paparan skrin yang disediakan pada ZenFone AR ini hadir dengan resolusi 2560 x 1440p bersaiz 5.7 Super AMOLED. Peranti ini turut dibekalkan dengan cip pemproses Snapdragon 821 diikuti dengan RAM sebesar 8GB dan ruangan storan 128GB juga menyokong kad microSD sehingga 2TB.

Dilanjutkan pula pada bahagian hiburan, ZenFone AR dimuatkan dengan speaker Sonic Master 3.0 bersama 5-Magnet Structure dan DTS Headphone:X 7.1 Surround untuk fungsi realiti maya. Bateri pada peranti ini menerima saiz berkapasiti 3,300mAh yang disokong Quick Charge 3.0.

Bagi melengkapkan perkakasan, ZenFone AR menyediakan dua slot SIM (micro 4G/nano 4G), Bluetooth 4.2, sambungan USB Type-C. ASUS ZenFone AR dijual pada harga RM3,799 dan hanya warna Hitam sahaja disediakan buat masa ini, tawaran jaminan satu tahun dengan tukaran 1 ke 1 diberikan kepada para pembeli.

Anda yang berminat boleh dapatkan di kedai-kedai terpilih bermula 4 Julai 2017.


Post Facebook Anda Mungkin Akan Dibaca Dalam Bahasa Asing

Baru-baru ini Facebook telah menjalankan ujian terhadap fungsi terbaru yang akan diperkenalkan kepada pengguna umum tidak lama lagi. Fungsi terbaru itu membolehkan post yang anda lakukan melalui profil Facebook anda dialih bahasa secara automatik mengikut kemahuan pengguna lain yang membaca post tersebut.

Sebenarnya fungsi ini telah pun diperkenalkan kepada profil Facebook yang mewakili syarikat, kumpulan dan juga artis. Fungsi yang dikenali sebagai multilingual composer ini membolehkan post yang dilakukan akaun-akaun tersebut dibaca di dalam bahasa ibunda pengguna, lantas memudahkan pengguna memahami maksud dan mesej yang ingin disampaikan. Kini fungsi tersebut boleh dinikmati pengguna umum.